Κατσίρης: Η ΝΔ παραμένει σταθερά μακριά από το Λαϊκισμό\nΆρθρο του πολιτευτή Αρκαδίας με το κυβερνών κόμμα.\nΕδράζεται στα ζωτικά όργανά της, οδηγώντας την ακόμη και σε σταδιακή παράλυση. Ο λαϊκιστής ψαρεύει στα θολά νερά της μαζικής ψυχολογίας, εμφανιζόμενος ως αυθεντικός εκφραστής αυτής της βούλησης.\nΣτην πραγματικότητα δεν αποδέχεται σε όλες της τις συνέπειες τη λειτουργία του δημοκρατικού συστήματος, αρνείται τη διαμεσολάβηση διεκδικώντας μια υπερβατική εξουσία πάνω στο εκλογικό σώμα, «ελέω λαού» (κατά το «ελέω θεού»).\nΣτα χρόνια των παππούδων μας, οι πολιτευτές γυρνούσαν τα χωριά καβάλα στο μουλάρι, έχοντας από κοντά τον τοπικό κομματάρχη, και έταζαν στον κοσμάκη γεφύρια, σχολεία, κλινικές (όπως ο Λάμπρος Κωνσταντάρας-"Μαυρογιαλούρος" στην πασίγνωστη ελληνική ταινία). Το φαινόμενο επιβίωσε για δεκαετίες, περνώντας από φάσεις έξαρσης και ύφεσης φθάνοντας μέχρι το σήμερα.\nΒασικό του στοιχείο είναι πώς δεν συνταιριάζεται με τον ορθολογισμό. Όταν κυριαρχεί ο πρώτος, ο δεύτερος εξαφανίζεται.\nΔεν παράγει πολιτική, δηλαδή επιχειρήματα, θέσεις και προτάσεις, αλλά συνθήματα. Σε κάθε ευκαιρία βλέπουμε τους αντιπροσώπους μας στη βουλή απλά να ανταλλάσσουν κατηγορίες, ανάλογα με τη κοινοβουλευτική ομάδα που ανήκουν, χωρίς να κρίνουν σκόπιμο να παραθέσουν στοιχεία ή να προχωρήσουν την συζήτηση σε κάτι το ουσιαστικό.\nΚαταρχάς λαϊκισμός δεν είναι ό,τι δεν μας αρέσει. Η προεκλογική πλειοδοσία, το φιλολαϊκό προφίλ ή η υπόσχεση ότι «θα τα αλλάξω όλα» είναι αναπόσπαστα χαρακτηριστικά της καθημερινής πολιτικής πρακτικής.\nΟ λαϊκισμός μπορεί να ανιχνευτεί με βάση συγκεκριμένα κριτήρια: την αναφορά στον «λαό» ως υπέρτατη πηγή εξουσίας και την μετωπική σύγκρουση με την «ελίτ» και το «σύστημα» ως βασική διαχωριστική γραμμή που υποσκελίζει όλες τις άλλες στην πολιτική διαπάλη.\nΌταν η δυαδικότητα της πολιτικής ρητορικής («εμείς-αυτοί») και η απονομιμοποίηση του αντιπάλου («δεν δικαιούστε δια να ομιλείτε») συνυπάρχουν και κυριαρχούν στην πολιτική έκφραση ενός ηγέτη, κόμματος ή κινήματος, μπορούμε να μιλάμε για λαϊκισμό.\nΟ λαϊκισμός είναι μια ρηχή ιδεολογική πρόταση, η οποία πέραν της κυριαρχίας του λαού, της αντίθεσης στις ελίτ και της αντίληψης της πολιτικής διαμάχης ως μια πολωτική αντιπαλότητα μεταξύ καλού λαού και κακών ελίτ δεν προδικάζει συγκεκριμένες ιδεολογικές επιλογές. Δεν είναι όλοι οι αυταρχικοί ή ριζοσπάστες ηγέτες που βλέπουμε γύρω μας λαϊκιστές ή κυρίως λαϊκιστές.\nΟ λαϊκισμός της Αριστεράς έχει ένα πιο εξισωτικό περιεχόμενο, τείνει να προκρίνει ζητήματα οικονομικής ανισότητας και να αντιπαραθέτει τους «από κάτω» στους «από πάνω» με όρους και πολιτικούς και κοινωνικοοικονομικούς.\nΟ λαϊκισμός της Δεξιάς ορίζει τον «λαό» συνήθως με όρους εθνότητας, ιθαγένειας ή φυλής. Είναι πιο ιεραρχικός, με την έννοια ότι ο «λαός» δεν αντιπαρατίθεται μόνο προς τα «πάνω» (πολιτικές ελίτ) αλλά και προς τα «κάτω» (εθνοτικά ξένες ή κατώτερες ομάδες όπως οι μετανάστες). Χάρη στον λαϊκισμό όμως Δεξιά και Αριστερά μπορούν να δανείζονται στοιχεία η μια από την άλλη.\nΟ λαϊκίστικος λόγος ταυτίζεται με τη δημαγωγία την ίδια στιγμή που όλοι διακηρύττουν πως εκπροσωπούν το λαό και αγωνίζονται για τα συμφέροντά του. Κάθε θετική αναφορά στον «αγνό» λαό για άλλους υποκρύπτει μια βαθιά δημοκρατική πολιτική στάση και για άλλους το πρόπλασμα ενός υπολανθάνοντος λαϊκισμού.\nΛίγοι, όμως, διαβλέπουν πως στο λαϊκισμό κυριαρχεί ένας «ηθικός μανιχαϊσμός» με τον αυθαίρετο διαχωρισμό του κοινωνικού σώματος στους «καλούς» (οι αδύναμοι, οι φτωχοί, οι πατριώτες, οι θρησκευόμενοι..) και στους «κακούς»(οι λίγοι, οι ισχυροί, οι πλούσιοι, οι μορφωμένοι, η ελίτ). Αυτή η απλουστευτική ερμηνεία της πραγματικότητας οδηγεί σε έναν επικίνδυνο λαϊκισμό γιατί ενεργοποιεί το μίσος των «εμείς» προς τους «άλλους».\nΜε την τακτική – τεχνική αυτή ο λαϊκισμός δίνει μια ταυτότητα στους αποκλεισμένους, όχι μέσα από μια διαδικασία αυτοκριτικής – αυτογνωσίας, αλλά κατασκευάζοντας τον εχθρό (οι μορφωμένοι, το μνημόνιο, οι ξένοι…). Έτσι, για το θύμα του λαϊκισμού προέχει – υπερτερεί η συμβολική πραγματικότητα έναντι της φυσικής πραγματικότητας. Ο ρεαλισμός χάνεται και το θύμα φαντασιώνεται έναν εχθρό που απειλεί την ευτυχία του. Οι φαντασιώσεις σκιάζουν τη λογική και τη συμπεριφορά την κινεί – ρυθμίζει η ψευδής συνείδηση. Εξάλλου, ο εθισμός στη διαρκή αναζήτηση ενόχων, η δαιμονοποίηση, η μνησικακία και η απλοποίηση της πραγματικότητας διαβρώνουν τόσο τον ψυχικό κόσμο όσο και τον πολιτικό ορθολογισμό.\nΟ λαϊκιστής ηγέτης εδράζει την εξουσία του στις ενορμήσεις, τις φαντασιώσεις, τις φοβίες, τις ανασφάλειες και τις εσωτερικές συγκρούσεις του κάθε ατόμου χωριστά. Το διχασμένο Εγώ αυτών των ατόμων αναζητά σημείο αναφοράς για τη δόμηση μιας ταυτότητας. Γι’ αυτό και ο ηγέτης εφευρίσκει τον «άλλο», τον «εχθρό» και θωπεύει ή καλλιεργεί τόσο τον ατομικό όσο και τον συλλογικό ναρκισσισμό. Το μίσος προς τον «κατασκευασμένο» εχθρό θερμαίνει το ναρκισσισμό και καθιστά το άτομο δυνατό.\nΣτην ουσία ο λαϊκισμός τρέφει την αβεβαιότητα του ατόμου και πάνω σε αυτή δομεί την εξουσία του.\nΟ Λαϊκισμός, επομένως, με όσα καταγράφηκαν ως γνωρίσματά του φαλκιδεύει από τη φύση του και υπονομεύει την ουσία της δημοκρατίας.\nΑυτό συμβαίνει, γιατί η δημοκρατία συνιστά τη δικαίωση του λαού και την ανύψωσή του σε καθοριστικό παράγοντα της ιστορίας, ενώ ο λαϊκισμός αποτελεί εξαπάτηση του λαού, την πολιτική του υποβάθμιση και τον εξοστρακισμό του στο περιθώριο των εξελίξεων.\nΗ δημοκρατία εμπεριέχει τη λαϊκότητα, που αναδεικνύει τις γνήσιες αξίες του λαού. Αντίθετα, ο λαϊκισμός ισοπεδώνει, προβάλλει το κάλπικο και νοθεύει το πηγαίο και την αυθεντικότητα.\nΕπιπρόσθετα, η δημοκρατία στηρίζεται στην πολιτική συμμετοχή, ενώ ο λαϊκισμός προπαγανδίζει την «κατ’ επίφαση» πολιτική συμμετοχή. Η δημοκρατία καθιστά τον πολίτη αυτεξούσιο και αυτόβουλο, ενώ ο λαϊκισμός τον εγκλωβίζει στο βασίλειο του ετεροκαθορισμού και της ετεροβουλίας.\nΗ δημοκρατία απεχθάνεται τη δημαγωγία, ευνοεί την ιδεολογική καθαρότητα και πολιτική χειραφέτηση, χρησιμοποιεί το διάλογο κι αρνείται τους μύθους του μεσσιανισμού.\nΌλα αυτά, όμως, ακυρώνονται από το λαϊκισμό, γιατί ως ιδεολόγημα («αβαθής ιδεολογία») ευνοεί τη δημαγωγία και την προπαγάνδα, στοχεύει στην πολιτική και ιδεολογική χειραγώγηση και αναδεικνύει το μεσσιανικό χαρακτήρα των πολιτικών ηγετών.\nΔημοκρατία, λοιπόν, και λαϊκισμός είναι δυο ασύμβατες έννοιες, γι’ αυτό και ο λαϊκισμός ανθοφορεί όπου η δημοκρατία εμφανίζει προβλήματα δυσλειτουργίας.\nΕπιβάλλει μια λοβοτομή στους άφωνους πολίτες και τους καθηλώνει στην κατάσταση του «πολιτισμένου θηρίου». Την οργή, το μίσος, την αγανάκτηση, τη θλίψη, το φόβο και την αγωνία του πλήθους δεν μπορούμε να τα αφήσουμε να λειτουργήσουν ως θερμοκήπιο του λαϊκισμού.\nΗ δημοκρατία οφείλει να αλλάζει και να εμπνέει. «Μια δημοκρατία που δεν ασκεί αυτοκριτική καταδικάζεται στην παράλυση» (J. Saramango).


Τα νέα εργαστηριακά επιβεβαιωμένα κρούσματα της νόσου Covid-19 που καταγράφηκαν τις τελευταίες 24 ώρες ήταν 6.755\nΟ συνολικός αριθμός των ατόμων που νόσησαν ανέρχεται σε 3.266.368 (ημερήσια μεταβολή +0,2%), εκ των οποίων 48,9% άνδρες.\nΟ αριθμός πιθανών νέων επαναλοιμώξεων που καταγράφηκαν τις τελευταίες 24 ώρες ήταν 196 ενώ από την αρχή της πανδημίας SARS-CoV-2 ο συνολικός αριθμός εκτιμάται σε 120.786 (3,6% του συνολικού αριθμού των θετικών αποτελεσμάτων).\nΟι νέοι θάνατοι ασθενών είναι 43, ενώ από την έναρξη της επιδημίας έχουν καταγραφεί συνολικά 28.808 θάνατοι. Το 95,5% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 284 (67,6% άνδρες). Η διάμεση ηλικία τους είναι 71 έτη. To 93,0% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 157 (55.28%) είναι ανεμβολίαστοι ή μερικώς εμβολιασμένοι και 127 (44,72%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 4.588 ασθενείς.\nΟι εισαγωγές νέων ασθενών στα νοσοκομεία της επικράτειας είναι 195 (ημερήσια μεταβολή -15,58%). Ο μέσος όρος εισαγωγών του επταημέρου είναι 218 ασθενείς. Η διάμεση ηλικία των κρουσμάτων είναι 36 έτη (εύρος 0.2 έως 112 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη).


Βαθύ Κόκκινο | Μια ανάσα στην ασφυκτική καθημερινότητα\nΚυριακή, 29 Νοεμβρίου, 2020 04:08:42\nΜια ανάσα στην ασφυκτική καθημερινότητα\nΤι μέρα κι αυτή.\n«Σοκ προκαλούν στην κοινή γνώμη οι αποκαλύψεις για τη δράση παιδόφιλων που διακινούσαν πορνογραφικό υλικό στο διαδίκτυο. Στο υλικό που εντοπίστηκε, παρουσιάζονται βρέφη ακόμα και 30 ημερών να βιάζονται», ακούσαμε να μας λένε οι τηλεοράσεις.\n«Αφόρητη χαρακτήρισαν σήμερα τη ζωή τους οι εκπρόσωποι των οργανώσεών των συνταξιούχων, καθώς 7 στους 10 παίρνουν συντάξεις πείνας έως 600 ευρώ. Το νομοσχέδιο με την εισοδηματική πολιτική της κυβέρνησης, που κατατέθηκε σήμερα στη Βουλή, προβλέπει αυξήσεις για το 2008 0,50 έως 1 ευρώ την ημέρα, τη στιγμή που εκατοντάδες αγαθά πρώτης ανάγκης έχουν αυξηθεί έως και 50% από την αρχή του χρόνου», γράφει στην ιστοσελίδα του το «Πρώτο Θέμα» .\n«11.000 νοικοκυριά πρέπει να πληρώσουν περισσότερα απ’ όσα εισπράττουν το μήνα στις τράπεζες. 345.000 νοικοκυριά δαπανούν κάθε μήνα για δόσεις πάνω από το 40% των εισοδημάτων τους. 1.813.000 νοικοκυριά δαπανούν μέχρι το 40% των αποδοχών τους για δόσεις δανείων. 2.158.000 νοικοκυριά έχουν δάνεια. 1.312.000 νοικοκυριά έχουν χρέη από πιστωτικές κάρτες», συμπληρώνει το «Εθνος».\nΠαρ’ όλα αυτά εμείς θα σας προτείνουμε να δραπετεύσετε έστω και νοερά απ’ αυτή την ασφυκτική πραγματικότητα βλέποντας ένα DVD. “Επικό τραγούδι στην Τρυφερότητα” λέγετε και είναι η πιο ολοκληρωμένη συλλογή με εικόνες και ανέκδοτες φωτογραφίες του Τσε.\nΠροβάλλει τη μελωδική ομορφιά των 15 από τα περισσότερα από 90 τραγούδια, που είναι αφιερωμένα στον Τσε, γραμμένα από δημιουργούς 13 χωρών.\nΕνας φόρος τιμής, σε όλους τους μουσικούς, σκηνοθέτες, σχεδιαστές, φωτογράφους, ποιητές, συγγραφείς, ζωγράφους, καλλιτέχνες, δημιουργούς, που διατήρησαν ζωντανή και καθαρή την εικόνα, το έργο και τη σκέψη του ηρωϊκού πολεμιστή Ερνέστο Γκεβάρα, ή απλά και παγκόσμια ΤΣΕ…


9 μαγειρικές καταστροφές και πως τις διορθώνουμε\nΒρίσκεστε εδώ: Αρχική › Κουζίνα › 9 μαγειρικές καταστροφές και πως τις διορθώνουμε\nΚουζίνα 14 ΕΛΕΥΘΕΡΙΑ ΜΠΟΓΙΟΓΛΟΥ\nΌσο έμπειρες μαγείρισσες κι αν είμαστε κάποιες αποτυχημένες προσπάθειες στην κουζίνα όλο και θα μας προκύψουν. Λίγο η αφηρημάδα, λίγο η βιασύνη και το κομμένο αβγολέμονο, το αλμυρό φαγητό, η ζύμη που έκατσε και άλλα ατυχήματα μπορούν να σπείρουν τον πανικό στην κουζίνα! Φυσικά δεν είναι καιροί για να πετάμε φαγητά. Τι κάνουμε επομένως για να σώσουμε την κατάσταση και τι πρέπει να προσέξουμε για να μην μας ξανασυμβούν στο μέλλον τέτοιες αστοχίες;\nΑυγολέμονο που έκοψε\nΤι σημαίνει αυγολέμονο που έκοψε; Σημαίνει ότι μικρά κομμάτια από το ασπράδι του αυγού ψήθηκαν κι επιπλέουν σαν ομελέττα πάνω από την κατσαρόλα. Δεν ακούγεται και σίγουρα δεν φαίνεται καθόλου καλό όλο αυτό. Τι να κάνετε: Χωρίστε το ζουμί από το φαγητό με ένα σουρωτήρι και προσπαθήστε να βγάλετε με μια τρυπητή κουτάλα ότι μπορείτε. Για να μην σας ξανασυμβεί: Την επόμενη φορά που θα φτιάξετε αυγολέμονο, χρησιμοποιήστε μόνο τον κρόκο του αυγού και πείτε αντίο σε ασπράδια και μαρέγκες. Το λέει και ο Λουκάκος εδώ!\nΛύσσα σας βγήκε το φαγητό και πως να το σερβίρετε! Όσο κι αν αγαπάτε τις αλμυρές γεύσεις, το υπερβολικό αλάτι δεν αρέσει σε κανέναν. Η λύση: Ξεφλουδίστε μια πατάτα, ρίξτε την ολόκληρη μέσα στην κατσαρόλα και προσθέστε λίγο νερό. Δώστε μία βράση στο φαγητό και το άμυλο της πατάτας θα τραβήξει αρκετό περιττό αλάτι. Αν πάλι πρόκειται για φαγητό με σάλτσα δοκιμάστε να προσθέσετε λίγη ακόμη ντομάτα. Έτσι θα ισορροπήσετε την αλμυρή γεύση με την ποσότητα. Για να μην ξανασυμβεί: να μετράτε το αλάτι με ένα κουτάλι για να ξέρετε πάντα πόσο θα χρειαστεί να προσθέσετε. Επίσης να δοκιμάζετε τη γεύση κατά τη διάρκεια του μαγειρέματος.\nΨήσατε παραπάνω ώρα το κρέας και αυτό έχασε όλα του τα υγρά. Το στεγνό κρέας δεν τρώγεται το ίδιο ευχάριστα κι αν έχετε καλεσμένους στο σπίτι μπορώ να νιώσω τον πανικό σας. Υπάρχει λύση: Κόψτε το κρέας σε λεπτές φέτες, ετοιμάστε μια σάλτσα ή βινεγκρέτ και ρίξτε την από πάνω. Θα είναι κάπως καλύτερα έτσι. Για να μην μένει το κρέας στεγνό: Ρίχνετε το αλάτι προς το τέλος και γυρνάτε το κρέας με λαβίδα κι όχι τρυπώντας το με πιρούνι. Επίσης να κλείνετε τον φούρνο ή το μάτι της κουζίνας 10 λεπτά νωρίτερα, υπολογίζοντας ότι σε αυτά τα λεπτά το φαγητό συνεχίζει να ψήνεται.\nΆρπαξε το φαγητό\nΜιλούσατε στο τηλέφωνο ή ξεχαστήκατε στο facebook και το φαγητό σας άρπαξε. Πως ξεμπερδεύετε: Αν δεν έχει πάρει το φαγητό μυρωδιά καμμένου, αλλάξτε γρήγορα κατσαρόλα. Αδειάστε στην καθαρή κατσαρόλα όση ποσότητα δεν έχει κολλήσει για τα καλά στον πάτο, προσθέστε υγρά, νερό, λάδι, σάλτσα και συνεχίστε το μαγείρεμα. Για να μην σας ξανατύχει: Απλά να έχετε το νου σας! Κι αγοράστε ένα χρονόμετρο – ρολόι κουζίνας!\nΔιαβάστε επίσης πως θα καθαρίσετε εύκολα και χωρίς χημικά την καμμένη κατσαρόλα.\nΔεν φούσκωσε η ζύμη\nΤο φούσκωμα της ζύμης με μαγιά δημιουργεί πάντα μια μικρή ανησυχία. Θα φουσκώσει, δεν θα φουσκώσει; Ένα λάθος στις θερμοκρασίες ή στην ανάμειξη των υλικών και η μαγιά έχει πεθάνει. Φυλάξτε τα δάκρυά σας. Προτάσεις που θα σας σώσουν: Αν φτιάχνατε τσουρέκια, κρατήστε τη ζύμη που δεν φούσκωσε και φτιάξτε εναλλακτικά μπισκότα. Αν πάλι σκοπεύατε να φτιάξετε ψωμί ή πίτσα μπορείτε με το ζυμάρι να φτιάξετε τελικά φρυγανιές ή κριτσίνια ή βάση για μια αλμυρή τάρτα!\nΛάδι που επιπλέει στη σούπα\nΜε μια αδέξια κίνηση έπεσε στη σούπα παραπάνω ελαιόλαδο και τώρα αυτό κολυμπάει στην επιφάνεια! Το περίσσιο λάδι σίγουρα θα σας μπουκώσει και είναι κι ανθυγιεινό. Πως να σώσετε την κατάσταση: Ρίξτε 2-3 παγάκια! Με ένα κουτάλι περιφέρετε τα παγάκια με γρήγορες κυκλικές κινήσεις και όλο το περιττό λίπος θα συγκεντρωθεί επάνω, ώστε να μπορέσετε να το απομακρύνετε. Εναλλακτικά βάλτε την κατσαρόλα στο ψυγείο μέχρι να σταθεροποιηθεί το ελαιόλαδο στην κορυφή και αφαιρέστε το στη συνέχεια με μια κουτάλα.\nΤα λαχανικά, όπως μπρόκολο, κουνουπίδι, σπαράγγια, δεν έχουν την al dente υφή για να τα απολαύσετε ως σαλάτα. Τι προτείνω για τα παραβρασμένα λαχανικά: Λιώστε τα με ένα πιρούνι και χρησιμοποιήστε τα ως γέμιση για πίτα ή ως γέμιση για λαζάνια. Τι να προσέξετε: Ρίχνετε τα λαχανικά στην κατσαρόλα όταν το νερό αρχίσει να βράζει και όταν ολοκληρωθεί το βράσιμό τους να τα κρυώνετε κάτω από τρεχούμενο νερό. Έτσι θα πέσει η θερμοκρασία που έχει εισχωρήσει στο εσωτερικό τους και δεν θα φαίνονται λιωμένα όταν πάτε να τα σερβίρετε.\nΜπισκότα με καμένο πάτο\nΑκολουθήσατε τη συνταγή, βάλατε τις σωστές δοσολογίες, τα σωστά υλικά, τα κάνατε όλα όπως έπρεπε τέλος πάντων αλλά τα πράγματα πήγαν στραβά. Τα μπισκότα σας κάηκαν από κάτω. Διευθετήστε το: Ξύστε ελαφρά τον καμμένο πάτο και περισώστε ότι μπορείτε. Διαφορετικά θρυμματίστε τα μπισκότα και χρησιμοποιήστε τα θρύμματα ως συστατικό σε μια άλλη συνταγή. Μπορείτε για παράδειγμα με λίγο λιωμένο βούτυρο να φτιάξετε μία νόστιμη κι εύκολη βάση για cheesecake. Για να μην τα ξανακάψετε: Βάζετε μια λαδόκολλα στο ταψάκι και μην κάνετε πολλά πράγματα ταυτόχρονα.\nΣβόλιασε η μπεσαμέλ\nΗ μπεσαμέλ σας γέμισε σβώλους! Αντιαισθητικό και σίγουρα θα επηρεάσει τη γεύση. Πως το σώζετε: Βάλτε το μείγμα σε ένα μπολ και με το ραβδομπλέντερ πολτοποιήστε μέχρι να ομογενοποιηθεί. Για να βγαίνει η μπεσαμέλ πάντα βελούδινη: α) Χρειάζεται υπομονή και πολύ ανακάτεμα με σταθερές κινήσεις. β) Να κοσκινίζετε το αλεύρι πριν το χρησιμοποιήσετε. γ) Το μείγμα βουτύρου κι αλευριού δεν πρέπει να είναι πολύ πηχτό, όταν αρχίσουμε να ρίχνουμε το γάλα. Και δ), αν είναι η πρώτη φορά που φτιάχνετε μπεσαμέλ, μπορείτε να ζεστάνετε το γάλα πριν το ρίξετε, για να μην έχετε άγχος. Ααα, κι αν πάτε να φτιάξετε παστίτσιο με έτοιμη μπεσαμέλ σε φακελάκι, αφήστε το καλύτερα. Φτιάξτε μακαρόνια με κιμά. Σε κάποια πράγματα δεν χωρά η ευκολία.\nΟι χειρότεροι εχθροί μιας μαγείρισσας είναι το άγχος, η κούραση και η έλλειψη χρόνου. Όταν είστε στην κουζίνα επομένως να θυμάστε αυτό που λέμε εμείς στη Θεσσαλονίκη: Χαλαρά! Κι όλα θα πάνε καλά.\nΜΑΡΙΑ 22/04/2018 at 15:22\nΤΙ ΚΑΝΩ ΓΙΑ ΝΑ ΣΩΣΩ ΤΟ ΚΟΜΜΕΝΟ ΑΥΓΟΛΕΜΟΝΟ?\nΕΛΕΥΘΕΡΙΑ ΜΠΟΓΙΟΓΛΟΥ 22/04/2018 at 17:36\nΑυτό που λέει στην πρώτη παράγραφο: Χωρίζουμε το ζουμί από το φαγητό με ένα σουρωτήρι και βγάζουμε με μια τρυπητή κουτάλα ότι μπορούμε.\nemama christina 08/02/2016 at 22:18\nΤέλειο! Αποθηκεύεται για να ανατρέχω. Μερικές συμβουλές δεν τις είχα ακούσει ποτέ. Εγώ το αυγολέμονο το φτιάχνω χτυπώντας πρώτα το ασπράδι, μετά προσθέτω τον κρόκο και δεν κόβει ποτέ. Δοκίμασε το κι έτσι!\nKaterina Konstantinou 26/01/2016 at 12:55\nΠόσο χρήσιμες όλες οι συμβουλές σου Ελευθερία μου! Αυτό με τα παγάκια και το λάδι φοβερό! Χρειάζεται γενικά σε φαγητά που βγάζουν πολλά λιπαρά! Thanksss!\nZina 21/01/2016 at 11:06\nκαλα φοβερη αναρτηση! αυτο με τα παγακια δεν το ηξερα καθολου! pin παρακαλω!\nsofia paraligo 20/01/2016 at 23:15\nΣωστός θησαυρός! Ευχαριστούμε για τις υπέροχες συμβουλές!\nKalli Kent 20/01/2016 at 18:28\nMaria Pirgianaki 20/01/2016 at 16:33\nΠολύ χρήσιμες οι συμβουλές σου και ειδικά στο αυγολεμονο που έχει να κάνει με την θερμοκρασία εγώ προσωπικά βάζω τώρα οι μόνο κρόκο.Θα ακολούθησω όλα όσα γραφείς….την καλησπέρα μου!\nMy Little Cosy World 20/01/2016 at 16:29\nΠάντα μας σωζεις με τις συμβουλές σου Ελευθερία!\nsp00nstories 20/01/2016 at 14:18\nΠάντα μας λες καλές συμβουλές Ελευθερία μου!Σε ευχαριστούμε πάντα!!\nΓιώτα Bloggολογίες 20/01/2016 at 12:55\nΑυτό με το λάδι και τα παγάκια δεν το ήξερα και πραγματικά εντυπωσιάστηκα!!!! Πολύ χρησιμες όλες οι συμβουλές!!! Μου τις έλεγε και η γιαγιά μου άλλα την ωρα του “πανικού” ο εγκέφαλός μου αρνείται να τις φέρει στην επιφάνεια και…….καταστροφή!! χαχαχαχαχ\nmzindrou 20/01/2016 at 10:24\nmummy's little man 20/01/2016 at 09:55\nΤο χειρότερο μου είναι το αυγολέμενο, αλλά τώρα που έμαθα το κολπάκι με το κρόκο…Όλο σούπες θα φτιάχνω…χεχε…\nKathy by anthomeli 20/01/2016 at 09:37\nΠολύ χρήσιμες οι συμβουλές σου Ελευθερία!! Κι όλες μαζί μαζεμένες! Θα τις κρατήσω για το μέλλον γιατί κάποιες δεν τις γνώριζα!


Τσίπρας: Η κυβέρνηση έχει παραιτηθεί από το καθήκον της να προστατεύει τους πολίτες\nΤΣΙΠΡΑΣ: Η ΚΥΒΕΡΝΗΣΗ ΕΧΕΙ ΠΑΡΑΙΤΗΘΕΙ ΑΠΟ ΤΟ ΚΑΘΗΚΟΝ ΤΗΣ ΝΑ ΠΡΟΣΤΑΤΕΥΕΙ ΤΟΥΣ ΠΟΛΙΤΕΣ από Voria.gr article https://mail.voria.gr/article/tsipras-i-kivernisi-echi-paretithi-apo-to-kathikon-tis-na-prostatevi-tous-polites Ο αρχηγός της αξιωματικής αντιπολίτευσης εξαπέλυσε πυρά κατά της κυβέρνησης, σημειώνοντας ότι τα στελέχη κρύβονται για να κρύψουν την αποτυχία τους. 18.10.2021 10:38\nΤΣΙΠΡΑΣ: Η ΚΥΒΕΡΝΗΣΗ ΕΧΕΙ ΠΑΡΑΙΤΗΘΕΙ ΑΠΟ ΤΟ ΚΑΘΗΚΟΝ ΤΗΣ ΝΑ ΠΡΟΣΤΑΤΕΥΕΙ ΤΟΥΣ ΠΟΛΙΤΕΣ\n18/10/2021, 10:38 |\nΟ αρχηγός της αξιωματικής αντιπολίτευσης εξαπέλυσε πυρά κατά της κυβέρνησης, σημειώνοντας ότι τα στελέχη κρύβονται για να κρύψουν την αποτυχία τους.\nΕυθεία σύγκρουση βρίσκεται σε εξέλιξη αυτή την ώρα στη Βουλή ανάμεσα στον πρωθυπουργό Κυριάκο Μητσοτάκη και τον πρόεδρο του ΣΥΡΙΖΑ, Αλέξη Τσίπρα.\nΚεντρικό θέμα είναι η διαχείριση της επιδημίας του κορωνοϊού, καθώς ο Αλέξης Τσίπρας έχει καταθέσει επίκαιρη ερώτηση προς τον πρωθυπουργό για την πανδημία.\nΞεκινώντας η συζήτηση, τον λόγο έλαβε ο πρόεδρος του ΣΥΡΙΖΑ, Αλέξης Τσίπρας, ο οποίος κατηγόρησε την κυβέρνηση πως η χώρα θρηνεί πάνω από 15.000 πολίτες και η Ελλάδα ξεπερνά σε κρούσματα και σε θανάτους, χώρες οι οποίες από την αρχή της πανδημίας ήταν το αρνητικό παράδειγμα. «Κρύβεστε», είπε ο κ. Τσίπρας απευθυνόμενος στην κυβέρνηση και συμπλήρωσε «για να κρύψετε την παταγώδη αποτυχία σας».\nΗ πρωτοβουλία μου, συνέχισε ο Αλέξης Τσίπρας, ελπίζω να είναι «ξυπνητήρι σε μία κυβέρνηση που έχει παραιτηθεί από το καθήκον της να προστατεύει τους πολίτες και να τους λέει την αλήθεια».\n«Έχουμε μπροστά μας έναν εξαιρετικά δύσκολο χειμώνα», είπε ο πρόεδρος του ΣΥΡΙΖΑ και στη συνέχεια μίλησε για υποστελέχωση των νοσοκομείων. «Χωρίς καμία προσπάθεια ενίσχυσης με αρνητικό ισοζύγιο στις προσλήψεις ιατρονοσηλευτικού προσωπικού», είπε και συμπλήρωσε αναφερόμενος στον εμβολιασμό λέγοντας πως τα νούμερα είναι αμείλικτα καθώς εγκαταλείπεται ο στόχος για τείχος ανοσίας.\n«Τα νοσοκομεία παρά την υγειονομική κρίση που βιώνουμε παραμένουν υποστελεχωμένα. Την ίδια στιγμή ο βασικός στόχος που ήταν η δημιουργία τείχους ανοσίας από τον καθολικό εμβολιασμό δείχνει να εγκαταλείπεται ο στόχος. Η Ελλάδα βρίσκεται μακράν τελευταία από τις χώρες του ευρωπαϊκού νότου σε εμβολιαστική κάλυψη», ανέφερε ο κ. Τσίπρας.\nΩς παράδειγμα προς μίμηση για την επιχείρηση εμβολιασμού, ο κ. Τσίπρας παρουσίασε την Πορτογαλία, η οποία όπως τόνισε οτι έχει ποσοστό εμβολιασμού πάνω από 80%, την ώρα που στην Ελλάδα το ποσοστό αυτό είναι στο 60%.\nΣχετικά με τα σχολεία, ο κ. Τσίπρας ανέφερε πως έχει διπλασιαστεί ο αριθμός των ανηλίκων που νοσούν.\n«Πότε θα μιλήσουμε για τις δικές σας ευθύνες. Για την ευθύνη σας να κάνετε μία καμπάνια ενημέρωσης. Και όχι να την αντιμετωπίσετε ως μέσο προπαγάνδας. Πότε θα μιλήσουμε για την ευθύνη που έχει μία κυβέρνηση να είναι σε εγρήγορση. Δεν υπογράφουμε συμβόλαιο με την κανονικότητα όταν εμβολιαζόμαστε. Πρέπει να συνεχίσουμε να τηρούμε τα μέτρα», είπε ο Τσίπρας τονίζοντας πως η κυβέρνηση ανέδειξε το εμβόλιο ως λύση σε όλα προκειμένου να πετάξουν από πάνω τους την ευθύνη για όλα τα υπόλοιπα.\nΣχετικά με το Σύστημα Υγείας, ο κ. Τσίπρας ανέφερε πως το διάστημα της πανδημίας παραμελήθηκε το ΕΣΥ και ενισχύθηκε ο ιδιωτικός τομέας.\n«Αυτή η εξέλιξη έχει προκαλέσει «παράπλευρες» απώλειες. Αλλά κανείς δεν μιλά για αυτό. Επίσης οι επιπρόσθετοι θάνατοι στην Ελλάδα που δεν απευθύνονται στον Covid είναι υπερδιπλάσιοι από άλλα κράτη της ΕΕ», ανέφερε ο κ. Τσίπρας λέγοντας πως δεν θα κουραστούν να φωνάζουν πως πρέπει να σταματήσουν να κρύβουν την τραγωδία των απωλειών κάτω από το χαλί.\nΟ κ. Τσίπρας πρότεινε γενναία ενίσχυση του ΕΣΥ σε όλα τα επίπεδα, ενημέρωση των πολιτών, προστασία του εθνικού συστήματος από την «κοβιντοποίηση», άμεσα μέτρα για την αποσυμφόρηση των σχολείων αλλά και αξιοποίηση των φαρμακευτικών σκευασμάτων.\nΚΚΕ: ΟΙ ΕΞΑΓΓΕΛΙΕΣ ΤΟΥ ΠΡΩΘΥΠΟΥΡΓΟΥ ΓΙΑ «ΠΡΑΣΙΝΗ ΔΙΚΑΙΗ ΜΕΤΑΒΑΣΗ» ΦΕΡΝΟΥΝ ΣΤΟ ΛΑΟ ΑΝΕΡΓΙΑ\nΜΗΤΣΟΤΑΚΗΣ: Η ΕΛΛΑΔΑ ΜΕΤΑΤΡΕΠΕΤΑΙ ΣΕ ΕΝΑ ΜΕΓΑΛΟ ΕΡΓΟΤΑΞΙΟ\nΚΙΝΑΛ-ΔΗΜΟΣΚΟΠΗΣΗ: ΚΟΥΡΣΑ ΓΙΑ ΤΡΕΙΣ Η ΠΡΟΕΔΡΙΑ ΜΕ ΑΝΟΙΧΤΟ ΚΑΘΕ ΑΠΟΤΕΛΕΣΜΑ\nΝΔ: ΑΥΤΑ ΕΙΝΑΙ ΤΑ FAKE NEWS ΤΗΣ ΣΥΝΕΝΤΕΥΞΗΣ ΤΟΥ ΤΣΙΠΡΑ\nΠΑΠΑΝΔΡΕΟΥ: ΔΕΝ ΘΑ ΕΠΙΤΡΕΨΟΥΜΕ ΝΑ ΕΚΛΕΞΟΥΝ ΤΟΝ ΠΡΟΕΔΡΟ ΤΟΥ ΚΙΝΑΛ ΠΑΡΑΓΟΝΤΕΣ ΑΛΛΩΝ ΚΟΜΜΑΤΩΝ\nΓΕΩΡΓΙΑΔΗΣ: ΑΝΑΓΚΗ ΕΝΙΣΧΥΣΗΣ ΤΗΣ ΑΝΘΕΚΤΙΚΟΤΗΤΑΣ ΤΟΥ ΦΑΡΜΑΚΕΥΤΙΚΟΥ ΚΛΑΔΟΥ ΤΗΣ ΕΕ\nΤΣΙΠΡΑΣ: Ο ΜΗΤΣΟΤΑΚΗΣ ΔΕΝ ΕΧΕΙ ΙΔΕΑ ΓΙΑ ΤΟ ΠΩΣ ΠΕΡΝΟΥΝ ΟΙ ΕΛΛΗΝΕΣ ΚΑΙ ΟΙ ΕΛΛΗΝΙΔΕΣ\nΣΥΝΑΝΤΗΣΗ ΤΣΙΠΡΑ ΜΕ ΒΑΡΘΟΛΟΜΑΙΟ: ΝΑ ΥΠΕΡΑΣΠΙΣΤΟΥΜΕ ΤΗ ΖΩΗ ΜΕ ΜΗΝΥΜΑ ΓΙΑ ΤΟΝ ΕΜΒΟΛΙΑΣΜΟ\nΟΙΚΟΝΟΜΟΥ: Ο ΤΣΙΠΡΑΣ Ο ΜΟΝΟΣ ΠΟΛΙΤΙΚΟΣ ΑΡΧΗΓΟΣ ΣΤΗΝ ΕΥΡΩΠΗ ΠΟΥ ΕΚΜΕΤΑΛΛΕΥΕΤΑΙ ΤΗΝ ΠΑΝΔΗΜΙΑ\nΤΣΙΠΡΑΣ: Ο Κ. ΜΗΤΣΟΤΑΚΗΣ ΦΟΒΑΤΑΙ, ΚΡΥΒΕΤΑΙ ΚΑΙ ΕΥΤΕΛΙΖΕΙ ΤΟ ΣΥΝΤΑΓΜΑ\nΟΙΚΟΝΟΜΟΥ:Ο ΤΣΙΠΡΑΣ ΛΕΕΙ ΓΙΑ ΑΡΝΗΤΕΣ ΠΡΑΓΜΑΤΙΚΟΤΗΤΑΣ ΕΝΩ ΚΛΕΙΝΕΙ ΜΑΤΙ ΣΕ ΑΝΤΙΕΜΒΟΛΙΑΣΤΕΣ


Το νέο κύμα ανάπτυξης franchise του MON KOOLOOR συνεχίζεται με επιτυχία. Το Κορωπί είναι η επόμενη περιοχή που υποδέχθηκε με επιτυχία το δικό της MON KOOLOOR, στην οδό Βασ.\nΗ οικογένεια του MON KOOLOOR μεγαλώνει συνεχώς αποδεικνύοντας ότι η αλυσίδα αυτή προσφέρει μια ολοκληρωμένη πρόταση για τον ανήσυχο καταναλωτή. Με χαμηλό κόστος και με εξαιρετική ποιότητα το MON KOOLOOR προσφέρει snacks που λειτουργούν σαν πλήρες γεύμα συνοδεία καφέ ή χυμού.\nΗ οικογένεια παίζει τον πρώτο ρόλο στην επιτυχία\nΗ MON KOOLOOR έχει μισό αιώνα εμπειρίας στην αρτοποιία και αυτό που έχει καταφέρει να μεταφέρει στην αναπτυξιακή της στρατηγική είναι η πραγματική αίσθηση της οικογένειας μεταξύ των συνεργατών. Αυτό επιτυγχάνεται με τη σωστή επιλογή franchisee, τη διαρκή εκπαίδευση και την υποστήριξη στο κάθε κατάστημα από το πρώτο βήμα.\nΜια πρόταση φτιαγμένη για να κερδίζει\nΤο σύστημα franchise του Mon Kooloor έχει φτιαχτεί με τρόπο που κερδίζει διαρκώς έδαφος στον κλάδο του και δημιουργεί επιτυχημένους επιχειρηματίες:\nΠρόκειται για ένα επιχειρηματικό μοντέλο που συνδυάζει 3 καταστήματα σε 1, με χαρακτηριστική ευκολία στη λειτουργία του, ευελιξία στο ωράριο και κυρίως μειωμένο food cost και λειτουργικά έξοδα..\nΟ βασικός στόχος των ιδρυτών του Mon Kooloor είναι η επιτυχία κάθε franchisee ξεχωριστά και η διαρκής εξέλιξη του brand.\nΕπίσης, η ενίσχυση του προϊοντικού μείγματος και η δυνατότητα προσέλκυσης πελατών πέρα από το πρωινό και στο δεκατιανό και το μεσημεριανό, δημιουργούν μια συνθήκη ευέλικτης και ισορροπημένης κερδοφορίας.\nΠαραμένει, παρόλες τις εξελίξεις, μια easy opening και operating επένδυση.\nΠρόκειται για μια καθαρή επενδυτική πρόταση χωρίς κρυφά κόστη και υπερβάσεις.


Τσουχτερό κρύο και σήμερα σε όλη την χώρα | MEGA TV\nΣτις υπόλοιπες ηπειρωτικές περιοχές περιμένουμε γενικά βελτιωμένο καιρό, παροδικές νεφώσεις και οι όποιες χιονοπτώσεις στα ανατολικά πολύ γρήγορα το ξημέρωμα θα σταματήσουν.\nΟ χιονιάς θα επηρεάσει το Αιγαίο, όπου ναι μεν αναμένονται βροχές ή και χιονόνερο, αλλά στο ΒΑ Αιγαίο, θα χιονίσει σε χαμηλά υψόμετρα σχεδόν πεδινά και παραθαλάσσια. Χιόνια προβλέπονται και στις Σποράδες την Εύβοια και την Κρήτη. Σταδιακά από την Ιταλία και το νότιο Ιόνιο θα πλησιάσει το βράδυ η νέα διαταραχή που θα φέρει το 3ο κύμα κακοκαιρίας, τη Δευτέρα με βροχές και χιόνια και θα δούμε στη συνέχεια την πορεία του.\nΗ θερμοκρασία σε περαιτέρω πτώση θα φτάσει το μεσημέρι τους 2 βαθμούς στα βόρεια, -4 στη δυτική Μακεδονία. Βλέπετε χαρακτηριστικά ότι ειδικά στα βόρεια οι μέγιστες είναι χαμηλές και σε συνδυασμό με τις ελάχιστες που θα σημειωθούν το πρωί, με -10 και -18C , ο παγετός θα είναι ολικός.\nΣτις υπόλοιπες ηπειρωτικές περιοχές η θερμοκρασία θα φτάσει τους 7-9 βαθμούς και 9-12 στο Αιγαίο.\nΣτην Αττική Σάββατο προς Κυριακή ξημέρωμα, χιονοπτώσεις θα σημειώνονται στα ορεινά –ημιορεινά του νομού από τα 300μ και πάνω, ο καιρός γρήγορα θα βελτιωθεί , με τοπικές νεφώσεις και αρκετή ηλιοφάνεια για το υπόλοιπο της ημέρας. Η θερμοκρασία από -2..4 με βόρειους ανέμους 5-7 μποφόρ, το βράδυ θα υποχωρήσουν.\nΣτη Θεσσαλονίκη ο καιρός θα είναι αίθριος, αλλά το κρύο θα είναι δριμύ, με θερμοκρασίες από -6..1 βαθμούς και παγετό να επικρατεί σε πολλές περιοχές. Οι βοριάδες θα πνέουν σε ισχυρές εντάσεις 5-7 μποφόρ, κάτι που σημαίνει ότι η αισθητή θερμοκρασία θα είναι ακόμα πιο χαμηλή από αυτό που θα δείχνουν τα θερμόμετρα.


Ο Σέρλοκ Χολμς και ο Στρατός των Ατάκτων ΝΟ 1, Η πτώση των τροµερών Ζαλίντα\nΑρχική » ΠΑΙΔΙΚΑ - ΝΕΑΝΙΚΑ ΒΙΒΛΙΑ » Παιδική - Νεανική Λογοτεχνία » Ο Σέρλοκ Χολμς και ο Στρατός των Ατάκτων ΝΟ 1, Η πτώση των τροµερών Ζαλίντα\nΕτικέτες: Ο Σέρλοκ Χολμς και ο Στρατός των Ατάκτων ΝΟ 1, Η πτώση των τροµερών Ζαλίντα, 22701, 978-960-422-502-6\nhttps://e-agyra.gr/index.php?route=product/manufacturer/info&manufacturer_id=779 Δείτε περισότερα βιβλία από: Tracy Mack, Citrin Michael\nΚωδικός Προϊόντος: 22701\nΑξιότιμε αναγνώστη! Αν δεν έτυχε ν’ ακούσεις ως τώρα για τον πιο ικανό ντετέκτιβ του κόσμου, τον κύριο Σέρλοκ Χολμς, τότε σίγουρα έχεις περάσει τη ζωή σου χωμένος σε κάποια βαθιά σπηλιά – ή ίσως σε μεγάλωσαν οι λύκοι στο δάσος. Μιλάω για το πιο διάσημο, για το πιο κοφτερό μυαλό, που ασχολήθηκε ποτέ με τη διαλεύκανση εγκλημάτων! Για το ίνδαλμα και το πρότυπο των αστυνομικών επιθεωρητών και των ιδιωτικών ντετέκτιβ όλου του κόσμου! Όλοι όσοι γνωρίζουν τον κύριο Χολμς, ξέρουν ότι δεν εργαζόταν μόνος. Στο πλευρό του είχε μια εξαιρετικά ενθουσιώδη και αφοσιωμένη «συμμορία» μικρών άστεγων παιδιών: τον περίφημο Στρατό των Ατάκτων της Μπέικερ Στριτ. Αυτά τα παιδιά βοήθησαν τον Σέρλοκ Χολμς σε αμέτρητες υποθέσεις και πρόσφεραν πολύτιμες υπηρεσίες στον αγώνα του κατά του εγκλήματος. Δεν θα ’θελες να μάθεις περισσότερα γι’ αυτά τα πανέξυπνα χαμίνια; Δεν θα ’θελες να τα γνωρίσεις καλύτερα; Αλλά πριν αρχίσεις να διαβάζεις το βιβλίο, έχω χρέος να σε προειδοποιήσω: μπαίνεις σ’ έναν κόσμο όλο κινδύνους, περιπέτειες, απληστία και απάτη. Σ’ έναν κόσμο όπου το κακό είναι πιο δυνατό και πιο γρήγορο κι από τους κεραυνούς. Αυτή η ιστορία δεν είναι για όσους έχουν ευαίσθητη καρδιά ή αδύναμο πνεύμα. Θέλω να ελπίζω, ωστόσο, ότι εσύ θα έχεις το θάρρος να συνεχίσεις.\nΘεματική κατηγορία Μυστηρίου & Περιπέτειας\nΣυγγραφέας Tracy Mack, Citrin Michael\nΟ Σέρλοκ Χολμς και ο Στρατός των...\nΑξιότιμε αναγνώστη! Αν δεν έτυχε ν’ ακούσεις ως τώρα για τον πιο ικανό ντετέκτιβ του κόσμου, τον κύριο Σέρλοκ Χολμς, τότε σίγουρα έχεις περάσει τη ζωή σου χωμένος σε κάποια βαθιά σπηλιά – ή ίσως σε με..\nΠροηγούμενο ΒιβλίοΤα πουλάκια που δεν έπ...


Συνάντηση Καμμένου με Σταθόπουλο — iHunt\nΑρχική\tiHunt.gr\tΣυνάντηση Καμμένου με Σταθόπουλο\nΣυνάντηση Καμμένου με Σταθόπουλο\nαπό iHunt Team 5 Αυγούστου, 2015\nΟ Πρόεδρος των ΑΝΕΞΑΡΤΗΤΩΝ ΕΛΛΗΝΩΝ Πάνος Καμμένος συναντήθηκε με τον πρόεδρο της Δ’ Κυνηγετικής Ομοσπονδίας Νικόλαο Σταθόπουλο ο οποίος τον ενημέρωσε για τα ζητήματα που προκύπτουν από τη νέα ρυθμιστική του κυνηγιού.\nΟ Πρόεδρος των ΑΝΕΞΑΡΤΗΤΩΝ ΕΛΛΗΝΩΝ επεσήμανε ότι κατανοεί τις θέσεις των κυνηγών. Από την πλευρά των ΑΝΕΞΑΡΤΗΤΩΝ ΕΛΛΗΝΩΝ θα καταβληθεί προσπάθεια ώστε να υπάρξει καλύτερη ρυθμιστική, που θα συμβάλει και στις τοπικές οικονομίες.\nΑνεξάρτητοι Έλληνεςρυθμιστική 2015-2016\nΣυνάντηση του ΚΣ Αχαρνών με τον κ. Κατσίκη\nΣυνάντηση του Π. Καμμένου με εκπροσώπους της ΚΣΕ\nΟι Γερμανοί κυνηγοί δείχνουν το δρόμο\nΑΠΟΚΛΕΙΣΤΙΚΟ: Υπουργείο ΠΑΠΕΝ.Παρόμοια η νέα ρυθμιστική με την περσινή


Η ΗΛΙΟΛΟΥΣΤΗ ΣΑΝΤΟΡΙΝΗ ΤΟΥ ΟΚΤΩΒΡΗ – Νέα από την Σαντορίνη με τον Δημήτρη Πράσσο\nΗ ΗΛΙΟΛΟΥΣΤΗ ΣΑΝΤΟΡΙΝΗ ΤΟΥ ΟΚΤΩΒΡΗ\nΔημοσιεύτηκε 22 Σεπτεμβρίου, 2016 · Ενημερώθηκε 22 Σεπτεμβρίου, 2016\nΕΝΘΕΡΜΗ ΥΠΟΔΕΙΞΗ ΑΠΟ ΤΗΝ TELEGRAPH\nΚάθε φορά που το βοριαδάκι, αγγίζει τα 5-6 μποφόρ και η θερμοκρασία κατεβαίνει κάτω από τους 25 βαθμούς Κελσίου, όσοι ζουν στη Σαντορίνη, νιώθουν το χειμώνα να πλησιάζει. Για τους Βορειοευρωπαίους όμως και τους Βρετανούς, είναι επίσης οι ιδανικές συνθήκες για ιδανικές διακοπές. Και συνηθισμένοι καθώς είναι στους ασταθείς καιρούς των τροπικών επιλέγουν προορισμούς που τουλάχιστον τους εγγυώνται, γαλήνιο καιρό, σταθερές θερμοκρασίες και όμορφα τοπία τα οποία θα απολαύσουν ανεμπόδιστοι. “Για να βρείτε το σωστό προορισμό για τη σωστή εποχή δεν παίρνετε πάντα την πεπατημένη”, επισημαίνει η βρετανική εφημερίδα “Telegraph” και παραθέτει τους καλύτερους προορισμούς του Οκτωβρίου.\nΣτις κορυφαίες επιλογές, έχει τη Σαντορίνη, με τη φωτογραφία του νησιού να κοσμεί το σχετικό άρθρο. “ Σαντορίνη. Μέση υψηλή ημερήσια θερμοκρασία 22 βαθμοί. Διάρκεια ταξιδιού 4 ώρες. Διαφορά ώρας (από το Λονδίνο) 2 ώρες”, σημειώνει με ακρίβεια ο συντάκτης Chris Leadbeater και προσθέτει: “ Η ομορφιά αυτής της μικρής σκλήθρας γης του αρχιπελάγους των Κυκλάδων είναι μια τυπική περίπτωση ανάδυσης μέσα από τις στάχτες. Μια φορά κι έναν καιρό, στη Σαντορίνη ήταν ένας αρχαίος πολιτισμός, μέχρι που μια κολοσσιαία έκρηξη του ηφαιστείου (πιθανότατα τον 16ο αιώνα π.Χ.) σχεδόν διέλυσε το νησί. Αυτό που απέμεινε είναι ένα θαύμα: απόκρημνα βράχια που βυθίζονται στο Αιγαίο. Οι πόλεις της Οίας και των Φηρών φωλιασμένες στο χείλος των γκρεμών. Μπαλκόνια, βεράντες και εστιατόρια που ατενίζοντας δυτικά περιμένουν το ηλιοβασίλεμα”.\nYou could do far worse than Santorini in October Credit: Bigstock\n“You can forgive any area its Narcissus tendencies when it looks as beautiful as the Amalfi\nThe view from the hills near Limassol\nΕπόμενο άρθρο ΣΥΝΑΥΛΙΑ ΜΕ ΤΟΥΣ “LAST LUST” ΣΤΑ ΦΗΡΑ\nΠροηγούμενο άρθρο ΣΤΗΝ ΚΟΡΥΦΗ ΤΩΝ ΟΙΝΟΤΟΥΡΙΣΤΙΚΩΝ ΠΕΡΙΟΧΩΝ Η ΣΑΝΤΟΡΙΝΗ


Η εγκυμοσύνη αποτελεί την πιο ευτυχισμένη περίοδο στη ζωή μιας γυναίκας. Για κάποιες όμως γυναίκες (ένα 14% ) η εγκυμοσύνη πάει παρέα με την κατάθλιψη. Έτσι κι αλλιώς και οι ειδικοί συμφωνούν ότι η εγκυμοσύνη αποτελεί μια περίοδο υψηλού ρίσκου για μια γυναίκα να βιώσει κατάθλιψη. Μπορεί όμως μια έγκυος να παίρνει αντικαταθλιπτικά και αν ναι, πόσο ακίνδυνα είναι;\nΤι προκαλεί την κατάθλιψη κατά την περίοδο της εγκυμοσύνης;\nΣύμφωνα με την ιατρική ιστοσελίδα webmd.com, υπάρχουν πολλές αιτίες που μπορούν να προκαλέσουν κατάθλιψη κατά τη διάρκεια της εγκυμοσύνης. Αυτές είναι:\n▶ Η ύπαρξη ιστορικού κατάθλιψης της εγκύου\n▶ Η ηλικία της εγκύου: Σύμφωνα με τις έρευνες οι νεότερες γυναίκες αντιμετωπίζουν και μεγαλύτερο κίνδυνο\n▶ Οι οικογενειακές συγκρούσεις\n▶ Η αμφιθυμία σχετικά με την μητρικό ρόλο\nΠως μπορεί η κατάθλιψη να επηρεάσει την έγκυο;\n▶ Η κατάθλιψη μπορεί να επηρεάσει την ικανότητα μιας γυναίκας να φροντίσει τον εαυτό της κατά τη διάρκεια της εγκυμοσύνης.\n▶ Μπορεί να μην είναι σε θέση να ακολουθήσει τις ιατρικές συστάσεις, να μην κοιμάται και να μην τρώει σωστά.\n▶ Παράλληλα υπάρχει και ο κίνδυνος της αποβολής ή του πρόωρου τοκετού ή ακόμα και να φέρει στον κόσμο ένα βρέφος με χαμηλό βάρος.\nΜια καταθλιπτική γυναίκα είναι πιθανότερο να παραβαίνει τις οδηγίες για την προγεννητική φροντίδα. Μπορεί να μην τηρεί το πρόγραμμα επισκέψεων στον γιατρό της, να μην ακολουθεί σωστή διατροφή και πρόγραμμα ύπνου, να μην παίρνει τις απαραίτητες βιταμίνες, να παραλείπει τις φροντίδες για το αγέννητο παιδί της και να εκτίθεται σε στρες που εκθέτει το έμβρυο σε βλαπτικά επίπεδα ορμονών και νευροδιαβιβαστών.\nΠως μπορεί η κατάθλιψη να επηρεάσει το έμβρυο;\nΣτην αποφυγή θεραπείας της κατάθλιψης κατά την εγκυμοσύνη έχουν αποδοθεί υψηλότερες συχνότητες αποβολών, γεννήσεις νεκρών παιδιών, πρόωροι τοκετοί, περιορισμοί ανάπτυξης εντός της μήτρας και μικρά βάρη κατά τη γέννηση. Αν και συχνά τέτοια παιδιά κατορθώνουν να επιταχύνουν την ανάπτυξή τους νωρίς στη ζωή τους, νήπια τα οποία έχουν γεννηθεί με βάρος μικρότερο από αυτό που πρέπει για την ηλικία τους της κύησης, αντιμετωπίζουν σαν ενήλικες μεγαλύτερες συχνότητες από τον μέσο όρο υψηλής πίεσης του αίματος και καρδιοπαθειών.\nΠως μπορεί η κατάθλιψη να επηρεάσει τις οικογενειακές σχέσεις;\nΚατάθλιψη η οποία παραμένει χωρίς φροντίδα θεραπείας μπορεί να βλάψει τη σχέση της γυναίκας με τον σύζυγό της και τα άλλα της παιδιά. H έλλειψη της ικανότητας ενός καταθλιπτικού ατόμου να καταφέρει να αντιμετωπίσει ακόμα και μικρά άγχη μπορεί να οδηγήσει σε ευερέθιστη και ανυπόμονη συμπεριφορά. Αν η κατάθλιψη δεν θεραπευτεί κατά την διάρκεια της εγκυμοσύνης μπορεί να οδηγήσει ακόμα και σε επιλόχεια κατάθλιψη.\nΗ απόφαση να ληφθεί ή να μη ληφθεί θεραπευτική αγωγή πρέπει να στηρίζεται σε προσεκτική στάθμιση των γνωστών κινδύνων και ωφελημάτων. Μια γυναίκα η οποία παίρνει αντικαταθλιπτικά πριν μείνει έγκυος, ίσως πιστεύει ότι η ασφαλέστερη πορεία είναι να διακόψει τη λήψη φαρμάκων μέχρι τη γέννηση του παιδιού ή μετά τη διακοπή του θηλασμού. Αλλά μια μελέτη που δημοσιεύθηκε πρόσφατα στο περιοδικό Journal of the American Medical Association (της Αμερικανικής Ιατρικής Ένωσης) διαπίστωσε ότι η διακοπή των αντικαταθλιπτικών, αύξησε κατά πολύ την πιθανότητα επανόδου της κατάθλιψης κατά την εγκυμοσύνη.\nΗ εγκυμοσύνη «προστατεύει» από την κατάθλιψη;\nΗ εγκυμοσύνη «απέχει πολύ από το να προστατεύει από ψυχιατρικές παθήσεις, όπως πολλοί εξακολουθούν να πιστεύουν, μπορεί στην πραγματικότητα να ενεργοποιήσει κατάθλιψη για πρώτη φορά, να χειροτερέψει ήδη υπάρχουσα κατάσταση ή να προκαλέσει υποτροπή κατάθλιψης που ήταν προηγουμένως υπό έλεγχο\nΠόσο ασφαλή είναι τα φάρμακα;\nΔύο νέες μελέτες έθεσαν ερωτήματα για το κατά πόσον είναι ασφαλή τα κύρια αντικαταθλιπτικά κατά την εγκυμοσύνη, τα ονομαζόμενα SSRI (Selective Serotonin Reuptake Inhibitors, Επιλεκτικοί Αναστολείς Επαναδέσμευσης Σεροτονίνης).\nΜια μελέτη που δημοσιεύθηκε τον Φεβρουάριο στα αρχεία της Παιδιατρικής και Ιατρικής Ενηλίκων εξέτασε 60 νεογέννητα, τα οποία εξετέθησαν στη μήτρα σε φάρμακα SSRI. Δεκαοκτώ από αυτά έδειξαν ήπια έως σοβαρά σημάδια «νεογνικού στερητικού συνδρόμου» - στέρηση από τα φάρμακα κατά τη γέννηση. Τα συμπτώματα συμπεριέλαβαν έντονο οξύ κλάμα, ανωμαλίες στον ύπνο, δυσκολίες στο φαγητό, τρέμουλο και μυϊκή δυσκαμψία που διήρκεσε μία έως δύο εβδομάδες.\nΣύμφωνα με νέα έρευνα του Πανεπιστημίου McMaster University, που δημοσιεύτηκε στην Science Daily, οι γυναίκες που λαμβάνουν αντικαταθλιπτικά στην εγκυμοσύνη μπορεί ενδεχομένως να προδιαθέτουν τα παιδιά τους ή στον διαβήτη τύπου αργότερα.\nΤο θέμα «κατάθλιψη και εγκυμοσύνη»: ένα δύσκολο ζήτημα\nΣίγουρα η αποφυγή οποιασδήποτε θεραπείας δεν είναι καλή απόφαση. Μελέτες υποστηρίζουν ότι η κατάθλιψη κατά τη διάρκεια της εγκυμοσύνης μπορεί να οδηγήσει σε μωρά λιποβαρή και μωρά με ασθενή υγεία. Επιπλέον οι μαμάδες που βιώνουν κατάθλιψη είναι λιγότερο λειτουργικές στη φροντίδα των βρεφών τους. Επίσης οι επιπτώσεις στο μωρό μπορεί να είναι μακροπρόθεσμες σε ψυχολογικό επίπεδο. Σίγουρα είναι ένα σοβαρό δίλημμα τόσο για τις γυναίκες όσο και τους γιατρούς τους.\nΣύμφωνα πάντως με τους δύο έγκυρους επιστημονικούς φορείς, American College of Obstetricians and Gynecologists και American Psychiatric Association, η λέξη-κλειδί είναι η ενημέρωση. Όσο πιο ενημερωμένοι είναι τόσο ο γιατρός όσο και οι εγκυμονούσες τόσο πιο εύκολα θα πάρουν την σωστή απόφαση. Συγκεκριμένη πάντως απάντηση για όλη την περίοδο της εγκυμοσύνης δεν υπάρχει. Είτε βρίσκεστε σε μια κατάσταση κατάθλιψης πριν την εγκυμοσύνη, είτε προκύψει κατά τη διάρκεια, η πιο ασφαλής επιλογή είναι να το συζητήσετε διεξοδικά με το γιατρό και το θεραπευτή σας μέχρι να καταλήξετε στην πιο συμφέρουσα για σας επιλογή.\nScrub σώματος με ρύζι για ήπιο καθαρισμό του δέρματος\n7 πράγματα που αξίζει να κάνετε σήμερα για να αποκτήσετε στο μέλλον ένα υγιές μωρό\nΠως γίνεται η διαδικασία της ενδομήτριας σπερματέγχυσης (βίντεο)\nΤι είναι η αιμολυτική νόσος των νεογνών (νεογνικός ίκτερος)\nΠως να περιποιηθείτε το μωράκι σας. 6 βίντεο αποκλειστικά για...νέες μαμάδες!\nΚιρσοί στην εγκυμοσύνη.Πως προλαμβάνονται;\nΤι είναι η εκλαμψία και η προεκλαμψία;


Tατιάνα Στεφανίδου: Έτοιμη να γίνει νονά! - Peoplegreece.com\nTατιάνα Στεφανίδου: Έτοιμη να γίνει νονά!\nΠοια είναι η μικρή που ετοιμάζεται να βαφτίσει;\nΑπό Παύλος Χρίστου | 27 Ιουνίου 2015\nΝονά ετοιμάζεται να γίνει η Τατιάνα Στεφανίδου. Την παρουσιάστρια συνέλαβε ο φωτογραφικός φακός γνωστού περιοδικού σε εμπορικό κέντρο να κάνει τις αγορές της, έχοντας στην αγκαλιά της την μέλλουσα βαφτιστήρα της.\nΗ παρουσιάστρια, πρόκειται να βαφτίσει την κόρη της Ιωάννας Παγώνη, της οποίας ο σύζυγος είναι ο διευθυντής του JIP Group, όπου ανήκει και το site της Τατιάνας. Οι δύο μελλοντικές κουμπάρες φρόντισαν να ψωνίσουν τα απαραίτητα για το μυστήριο. Σύμφωνα με το περιοδικό HELLO!, η μικρή θα πάρει το όνομα Νάντια.\nΗ παρουσιάστρια έχει εμπιστευτεί τη διεθνώς καταξιωμένη σχεδιάστρια, Σίλια Κριθαριώτη για το look της βαφτιστήρας της. Τα ρούχα πρόκειται να είναι από την παιδική σειρά της σχεδιάστριας, 5226 Princess και η μικρή θα δείχνει σα μια πραγματική πριγκίπισσα! Το μυστήριο θα τελεστεί στα μέσα Ιουλίου.\nΗ συγκίνηση της Τατιάνας Στεφανίδου: Η κίνηση ανθρωπιάς και τα δάκρυα on air\nΗ Τατιάνα Στεφανίδου «καρφώνει» τη Βίκυ Χατζηβασιλείου: «Κι εγώ 40 θα μείνω , σαν τη Βίκυ»\nΑΓΟΡΕΣ ΒΑΦΤΙΣΙΑ ΝΟΝΑ ΤΑΤΙΑΝΑ ΣΤΕΦΑΝΙΔΟΥ ΦΩΤΟΓΡΑΦΙΕΣ\nΜετά την Black Friday, έρχεται η Purple Tuesday: Τι συμβολίζει αυτή η ημέρα;\nΟι beauty αγορές από το φαρμακείο που θα ενισχύσουν τον οργανισμό σας\nΌλγα Λαφαζάνη: Το φωτογραφικό άλμπουμ της βάφτισης του γιου της\nΣτέλιος Χανταμπάκης – Όλγα Πηλιάκη: Βάφτισαν τη 2,5 ετών κόρη τους\nΗσαΐας Ματιάμπα: Βάφτισε το γιο του και δεν το πήρε κανείς χαμπάρι!\nΓιώργος Γιαννιάς-Ελευθερία Παντελιδάκη: Δείτε το φωτογραφικό άλμπουμ από τη βάφτιση του γιου τους


Toυρκία, αυτός ο ξένος… Χώρα βαθιά τριχοτομημένη, χώρα λαβωμένη και επικίνδυνη | Mikrometoxos.gr\nToυρκία, αυτός ο ξένος… Χώρα βαθιά τριχοτομημένη, χώρα λαβωμένη και επικίνδυνη\n01.09.2016 09:47 Γράφει ο Τάκης Χατζηγεωργίου*\nΔύο μήνες πριν την απόπειρα πραξικοπήματος στην Τουρκία είχα δημοσιεύσει ένα άρθρο με τiτλo «Είναι ο Ερντογάν σε κίνδυνο ή η Τουρκία;», (Φιλελεύθερος, 10 Απριλίου 2016). Δεν ήταν βέβαια κάποια προφητεία, ήταν το αποτέλεσμα μιας σχεδόν καθημερινής πληροφόρησης που οδηγούσε στο συμπέρασμα πως η Tουρκία ήταν (είναι ακόμα) ένα καζάνι έτοιμο να εκραγεί. Σήμερα τα πράγματα δεν είναι καλύτερα. Είναι μια χώρα βαθιά διχασμένη (τριχοτομημένη θα μπορούσα να πω), πράγμα που δεν προοιωνίζει τίποτα καλό.\nΜια χώρα σε τόσο βαθιά νερά δεν μπορεί παρά να βγει λαβωμένη. Σίγουρο κτύπημα θα είναι ένα βαθύ ρήγμα στην οικονομία. Απ’ εκεί κι εμπρός, όμως, υπάρχουν απειλές για τη σταθερότητα της χώρας, απειλές που αγγίζουν κατά την κρίση μου και αυτήν ακόμα την κυριαρχία της χώρας. Έχω γράψει πολλές φορές, μετά από αλλεπάλληλες επισκέψεις στη νοτιοανατολική χώρα, πως η Τουρκία αντιμετωπίζει ένα βαρύ καρδιακό πρόβλημα. Ονομάζεται κουρδικό. Παίζω ίσως λίγο με τις λέξεις, αλλά η πραγματικότητα είναι αυτή.\nΛύσεις υπάρχουν, όμως ο Τούρκος ηγέτης, το τουρκικό πολιτικό σύστημα, η ιστορία ενός αιώνα τουρκικής πολιτικής που έλεγε “ένα κράτος, ένας λαός”, δεν επιτρέπουν εύκολα αλλαγή πορείας. Πολλοί ηγέτες έπεσαν θύματα της ιστορίας που τους κυβερνούσε, παρά να γράψουν οι ίδιοι ιστορία. Το σύστημα είναι πάντα πιο δυνατό από τα μέρη που το αποτελούν. Λύσεις, όμως, εξακολουθούν να υπάρχουν και δεν είναι άλλες από τον πλήρη εκδημοκρατισμό και την παράδοση όλων των δικαιωμάτων σε όλους τους κατοίκους της χώρας.\nΟ δρόμος προς την Ευρωπαϊκή Ένωση θα ήταν ως προς αυτό πολύ υποβοηθητικός. Όμως ο κ. Ερντογάν χάθηκε μέσα στο παρελθόν και στην αγωνία του, τον τρόμο θα έλεγα, μη διαμελισθεί η χώρα. Και ο τρόμος δεν είναι ποτέ καλός οδηγός. Οι ηγέτες δεν τρομοκρατούνται. Μπροστά λοιπόν σ’ αυτό τον φόβο ξεκίνησε έναν αγώνα κατά πάντων. Με αποτελέσματα ορατά από χιλιάδες μίλια. Τρομοκρατικές επιθέσεις, εκατοντάδες νεκροί σχεδόν κάθε μήνα, σφοδρές συγκρούσεις με το ΡΚΚ.\nΚρίση στα σύνορα με τη Συρία αλλά και με την ίδια τη Συρία, για να απαριθμήσω μόνον μερικά. Και όλα αυτά γιατί ο Πρόεδρος Ερντογάν αντί να κοιτάζει μπροστά κοιτάζει πίσω. Άποψη μου είναι πως σε τίποτε δεν θα έβλαπτε την Τουρκία η μετεξέλιξη της, σε ένα νέο Ηνωμένο Βασίλειο. Αναφέρομαι στην Αγγλία, τη Σκωτία και την Ουαλία. Δεν μίκραναν οι χώρες αυτές από τη συνύπαρξη. Μάλλον μεγάλωσαν.\nΑντ’ αυτού ο πρόεδρος Ερντογάν κινείται ακριβώς προς την αντίθετη κατεύθυνση. Στην ενσωμάτωση διά της βίας, αλλά και διά της υπέρτατης βίας που είναι ο χρόνος. Είμαι όμως της άποψης πως το κουρδικό ζήτημα είτε θα οδηγήσει σε μια μεταστροφή της Τουρκίας σε μια μεγάλη ανοιχτή δημοκρατία, είτε θα την οδηγήσει στον διαμελισμό. Και το πρώτο μεν το βλέπω μακρινό, το δε δεύτερο πιθανό μεν αλλά μέσα από νέο ποταμό αίματος.\nΟι δε Αμερικάνοι; Μπορεί να μην εργάζονται για τον διαμελισμό της Τουρκίας, αλλά λίγες αμφιβολίες έχω πως θα καλωσόριζαν μια τέτοια εξέλιξη. Η κατάτμιση χωρών της περιοχής είναι άλλωστε πλέον ιστορικό γεγονός. Και επειδή η Τουρκία δεν είναι ούτε Ιράκ, ούτε Συρία, ούτε Λιβύη, δεν επιχειρούν μεν αυτό που επιθυμούν αλλά και δεν εμποδίζουν εξελίξεις που οδηγούν προς τα εκεί.\nΗ αρχική δήλωση Αμερικάνου αξιωματούχου ο οποίος μιλώντας για το πραξικόπημα, αναφέρθηκε σε “εξέγερση” νομίζω πως δεν λέει απλώς πολλά, λέει τα πάντα. Τι γiνεται με εμάς, ως προς αυτή την Τουρκία! Ως προς αυτόν τον ξένο; Αυτό είναι το μέγα ερώτημα. Πολλοί ίσως σκεφτούν “ας περιμένουμε τις εξελίξεις στην Τουρκία”! Με λίγα λόγια ας περιμένουμε τον διαμελισμό της.\nΜπαίνω σ’ αυτό το θέμα γιατί ακούω πολλούς να το συζητούν, να το σκέφτονται. Δεν πιστεύω σ’ αυτή την προοπτική. Δεν πιστεύω ότι πρέπει εμείς να κάνουμε αυτό το οποίο καταγγέλλουμε όταν το κάνουν άλλοι. Γιατί ακόμα και αν είναι κοντά μια τέτοια πιθανότητα, που δεν τη βλέπω στο ορατό μέλλον, (τραυματικών δηλαδή εμπειριών μέσα στην Τουρκία), ουδείς γνωρίζει τι θα σημαίνει αυτό για μας, ή τι αντάλλαγμα θα πάρει στην Κύπρο ως χρύσωμα του χαπιού για δικά της πιθανά τραύματα.\nΗ κλεψύδρα του Κυπριακού (όπως το ξέρουμε ώς σήμερα) τελειώνει σύντομα. Να έχουμε υπομονή, να δούμε τι πραγματικά σκέφτεται η Τουρκία στο θέμα των εγγυήσεων, και του στρατού, να δούμε όλες τις πτυχές της λύσης και τότε να αποφανθούμε. Και αφού αυτό είναι στο σύντομο μέλλον, δεν χρειάζονται πρόωρες εξαγγελίες. Για μένα είναι φανερό, πως ανεξάρτητα από τις “ήπιες” αν μπορώ να τις χαρακτηρίσω έτσι, δημόσιες τοποθετήσεις Τούρκων αξιωματούχων για το θέμα των εγγυήσεων, θα πρέπει να περιμένουμε να δούμε την πραγματικότητα στην πράξη.\nΚι αυτό γιατί διεθνής συμφωνία που παρέχει δικαιώματα επί άλλου κράτους δύσκολα εγκαταλείπεται. Επιπρόσθετα όμως θέλω να καταγράψω κάτι. Γιατί θέλουμε λύση του Κυπριακού; Ο καθείς έχει τον δικό του λόγο. Μιλώντας όμως για μένα, η λύση ήταν και είναι πόθος, γιατί θέλω να δω ξανά τη συμβίωση Ελληνοκυπρίων και Τουρκοκυπρίων. Δεν αιθεροβατώ για να μην βλέπω πως ο νόστος της επιστροφής έχει φτάσει στο ναδίρ. Βασανίζομαι λοιπόν γιατί να υποστηρίξω κάτι αν δεν κουβαλεί μαζί του αυτό που για μένα ήταν και είναι το πρωτεύον.\nΗ συμβίωση! Προφανώς είναι πρωτεύουσας σημασίας και η ασφάλεια, η ειρήνη, η οικoνομία, η ευημερία. Αλλά δεν θέλω όλα αυτά να σημαίνουν νομιμοποίηση του εμείς απ’ εδώ και αυτοί απ’ εκεί. Η λύση λοιπόν θέλω απλώς να ξέρω αν θα φέρνει μαζί της και τη βαθμιαία, την αργή, την με την πάροδο των ετών, την σε κάποιο ικανό βάθος, συνύπαρξη. Αλλοιώτικα δεν το θέλω. Και σ’ αυτό μπορεί να παίξουν μεγάλο ρόλο οι παράμετροι της λύσης. Αλλά μεγαλύτερο ρόλο θα παίξει η παιδεία μετά την λύση. Ως προς αυτό όμως, φωνή μεγαλινάρισσα βοά μόνη, στο βάθος της Σαχάρας.\nΟ Τάκης Χατζηγεωργίου είναι ευρωβουλευτής του ΑΚΕΛ.\nΠηγή: Toυρκία, αυτός ο ξένος… Χώρα βαθιά τριχοτομημένη, χώρα λαβωμένη και επικίνδυνη http://mignatiou.com/2016/08/toirkia-aftos-o-xenos-chora-vathia-trichotomimeni-chora-lavomeni-ke-epikindini/


Προσλήψεις, Εκκλησία και εκλογές - apopseis.gr\nΔρ. Παναγιώτης Καρκατσούλης 15/11/2018, 10:42 23/12/2018\nΗ κυβερνητική πλειοψηφία δεν αισθάνθηκε ποτέ καλά με τον περιορισμό των προσλήψεων. Πολύ νωρίς, έδειξαν την πρόθεσή τους να μεγιστοποιήσουν τα πολιτικά οφέλη που θα μπορούσαν να αποκομίσουν από το πυρηνικό όπλο των πελατοκρατών (αύξηση μετακλητών και συμβασιούχων). Οι εθνικοσοσιαλιστές ΣΥΡΙΖΑΝΕΛ, αφού φλέρταραν, το πρώτο επτάμηνο 2015, με την εκτροπή από τη δημοκρατική νομιμότητα και την ευρωπαϊκή τάξη, υποχρεώθηκαν, μετά την ήττα τους, σε αναδίπλωση. Κεντρική θέση στις επιδιώξεις τους κατείχε, εξ αρχής, η άλωση του κράτους μέσω των δικών τους παιδιών.\nΗ παραβίαση της νομιμότητας, η υποδαύλιση εκτροπών και συγκρούσεων και ο εκμαυλισμός των συνειδήσεων έπρεπε, όμως, να γίνουν με τρόπο που δεν θα τους έφερνε, ξανά, σε μετωπική αντιπαράθεση με τους δανειστές.\nΖηλωτές της εποχής που «δέναμε τα σκυλιά με τα λουκάνικα» όταν οι προσλήψεις μπορούσαν, από μόνες τους, να διασφαλίσουν την επανεκλογή του κόμματος που τις έκανε, σκόνταψαν στον περιορισμό τους από τους δανειστές.\nΟι ΣΥΡΙΖΑΝΕΛ έπρεπε να εφεύρουν νέες κατηγορίες και τερτίπια για να μπορέσουν να κάνουν μαζικούς διορισμούς. Κατάφεραν αρκετά: Άλλοτε με το πρόσχημα της συμμόρφωσης σε δικαστικές αποφάσεις (όπου, αίφνης, οι δημοσιονομικοί περιορισμοί έπαυαν να υπάρχουν), άλλοτε με το τρικ της αλλαγής του νομικού στάτους των υπαλλήλων που μεταβαλλόταν αναλόγως με το πού υπηρετούσαν, και, κυρίως, με την ανοχή των δανειστών, κατάφεραν να παρακάμπτουν την απαγόρευση. Το ίδιο επιχειρούν και τώρα με τους κληρικούς, τους οποίους η κυβέρνηση αποφάσισε να παύσει από δημοσίους υπαλλήλους, «απελευθερώνοντας» δέκα χιλιάδες θέσεις για νέες προσλήψεις.\nΟι κληρικοί, όμως, είναι δημόσιοι υπάλληλοι, που σημαίνει ότι μισθοδοτούνται και συνταξιοδοτούνται από τον κρατικό προϋπολογισμό. Το ενδεχόμενο να πάψουν να είναι μπορεί να συμβεί εάν όλοι αυτοί, ένας ένας, απολυθούν: Είτε διότι υπέπεσαν σε κάποιο ποινικό αδίκημα που επέσυρε την καταδίκη τους είτε διότι καταργήθηκαν, μαζικά, οι θέσεις τους.\nΑλλά, ακόμη και στην περίπτωση αυτή, δεν «ελευθερώνονται» θέσεις που θα τις καταλάβουν κάποιες άλλες δέκα χιλιλάδες. Παλιά υπήρχαν κενές οργανικές θέσεις-καβάντζα για τους ρουσφετοπράκτες. Τώρα, μπορεί να δημιουργηθούν θέσεις, εάν αντιστοιχούν στον περιορισμό προσλήψεων που ισχύει (για φέτος, για κάθε τρεις που αποχωρούν θα πρέπει να προσλαμβάνεται ένας και από 1ης-1-2019 η αναλογία αυτή θα γίνει 1:1).\nΤο ίδιο θα ισχύσει και εάν η Εκκλησία πάψει να είναι Νομικό Πρόσωπο Δημοσίου Δικαίου. Εάν γίνει, για παράδειγμα, ΜΚΟ -μια μορφή οργάνωσης προσφιλής στους Συριζαίους-, οι κληρικοί θα προσλαμβάνονται και θα αμείβονται ελεύθερα, χωρίς την έγκριση του κράτους.\nΓια όλα αυτά, όμως, απαιτούνται κοσμογονικές αλλαγές, για τις οποίες, τις προηγούμενες ημέρες, δεν ακούσαμε τίποτα. Ούτε πρόκειται. Οι ΣΥΡΙΖΑΝΕΛ συνεχίζουν να κάνουν αυτό που ξέρουν: Συστηματική, επίμονη, γκεμπελική προπαγάνδα. Το ψέμα με τη διαρκή επανάληψή του αφήνει ένα αποτύπωμα πραγματικότητας. Ελπίζουν ότι θα είναι πολλοί εκείνοι που θα το πιστέψουν. Εμείς, η δημοκρατική παράταξη, θα κάνουμε ό,τι μπορούμε για να είναι ελάχιστοι.\nTο κείμενο αυτό δημοσιεύτηκε και στον Φιλελεύθερο\napopseisαπόψειςδιαχωρισμός εκκλησίας κράτουςεκκλησίαΠαναγιώτης Καρκατσούλης\nΠροηγουμενο ΑρθροΣτο «μπαρ»Επομενο ΑρθροΈνα… καθαρά θολωμένο και εγκληματικό μυαλό!\nγράφει ο Δρ. Παναγιώτης Καρκατσούλης. Η κυβερνητική πλειοψηφία δεν αισθάνθηκε ποτέ καλά με τον περιορισμό των προσλήψεων. Πολύ νωρίς, έδειξαν την πρόθεσή…


Edna & Harvey: The Breakout - Anniversary Edition Review - Review 2020 - PCMag Greece\nαπόPantelis Daskalelos Ιούλ 09, 2020\nΈνα αξιολάτρευτο remaster, ενός ήδη εξαιρετικού Adventure, που θα ενθουσιάσει δίχως αμφιβολία τους φίλους του είδους.\nΕνδεχομένως να έχετε παρατηρήσει ότι τα τελευταία χρόνια κυκλοφορούν όλο και περισσότερα παραδοσιακά point and click Adventures. To εν λόγω genre άκμασε μέχρι και τα μέσα της δεκαετίας του ΄90, ωστόσο σταδιακά άρχισε να χάνει το κλέος του. Ευτυχώς όμως υπήρξαν και υπάρχουν ορισμένοι “στενοκέφαλοι” (με την καλή έννοια) developers, οι οποίοι δεν άντεχαν να βλέπουν το αγαπημένο τους genre στην αφάνεια και αποφάσισαν να το αναβιώσουν. Η αιχμή του δόρατος αυτών των εταιρειών είναι αναμφισβήτητα η Daedalic Entertainment, η οποία το 2008 απέδειξε ότι τα point and click Adventures έχουν θέση στην βιομηχανία των video games. Πλέον, το genre διανύει την περίοδο της... δεύτερης νιότης του και το γεγονός αυτό οφείλεται σε μεγάλο βαθμό στις προσπάθειες της γερμανικής εταιρείας.\nΈνας από τους τίτλους που έσπασαν τα “στεγανά” και έθεσαν τα Adventures ξανά στο προσκήνιο είναι το Edna & Harvey: The Breakout που κυκλοφόρησε στην αγορά της Γερμανίας το 2008. Η κυκλοφορία αυτή άνοιξε τους ασκούς του Αιόλου και βοήθησε την Daedalic Entertainment να εδραιωθεί και να μας παρουσιάσει αρκετές ακόμη αξιόλογες δημιουργίες στο συγκεκριμένο χώρο, όπως το Deponia. H πρώτη περιπέτεια της Edna και του αθυρόστομου λούτρινου κουνελιού Harvey επανακυκλοφόρησε πέρυσι στο Steam, σε μια έκδοση που είχε να επιδείξει σύγχρονα cel-shaded γραφικά κόμικ αισθητικής. Η “επετειακή” αυτή έκδοση διατίθεται εδώ και λίγες εβδομάδες στις κονσόλες, οπότε πάμε να δούμε τί ακριβώς προσφέρει.\nΤο κεντρικό πρωταγωνιστικό δίδυμο απαρτίζεται από την Edna, μια νεαρή κοπέλα, η οποία βρίσκεται έγκλειστη σε ένα σανατόριο, και τον Harvey, έναν λούτρινο κούνελο με ανθρώπινη λαλιά. Ο βασικός playable χαρακτήρας είναι η Edna, ωστόσο σε ορισμένα κεφάλαια της ιστορίας καλείστε να αναλάβετε τον έλεγχο και του Harvey. Από τα πρώτα κιόλας λεπτά της περιπέτειάς σας βρίσκεστε κλεισμένοι σε ένα κελί ψυχιατρείου χωρίς να έχετε την παραμικρή ιδέα για τον ποιον ακριβώς λόγο είστε εκεί. Βλέπετε η Edna πάσχει από αμνησία ή για να ακριβολογούμε η μνήμη της έχει σβηστεί από τον διευθυντή του ιδρύματος. Η δική σας αποστολή λοιπόν είναι να την βοηθήσετε να αποδράσει και να θυμηθεί το παρελθόν της.\nΣε επίπεδο gameplay, το Edna & Harvey: The Breakout είναι φανερά εμπνευσμένο από τις θρυλικές δημιουργίες της Lucasfilm Games, όπως το The Secret of Monkey Island. Για να προχωρήσετε παρακάτω και για να επιλύσετε τους δεκάδες γρίφους που θα συναντήσετε θα χρειαστεί να αλληλεπιδράσετε με μια σειρά από περιβαλλοντικά hotspots. Μπορείτε να εξετάσετε, να συλλέξετε και να συνδυάσετε αντικείμενα στο inventory σας ή ακόμη και να μιλήσετε σε αυτά. Ναι καλά ακούσατε. Ο χειρισμός στην έκδοση για τις κονσόλες είναι αρκετά λειτουργικός, καθώς μετακινείτε πρακτικά στον αναλογικό μοχλό πάνω στο hotspot, στο οποίο επιθυμείτε να αλληλεπιδράσετε. Σε κάποιες περιπτώσεις ωστόσο θα χρειαστεί να μετακινήσετε την Edna ή τον Harvey για να εμφανιστεί το σχετικό hotspot στην οθόνη σας.\nΟι γρίφοι είναι εξαιρετικά ευφάνταστοι και κάποιοι δε εξ' αυτών παραπέμπουν ξεκάθαρα στην ποπ κουλτούρα των προηγούμενων δεκαετιών. Το γεγονός αυτό περιορίζει κάπως το κοινό στο οποίο απευθύνεται ο συγκεκριμένος τίτλος ή στην καλύτερη περιπτώσεων αναγκάζει τους νεαρότερους σε ηλικία παίκτες να καταφύγουν σε κάποιο walkthrough. Παραδείγματος χάριν, στα μισά περίπου του παιχνιδιού θα χρειαστεί να ανακαλύψετε ένα αντικείμενο για λογαριασμό ενός τρόφιμου του ψυχιατρείου. Το αντικείμενο αυτό είναι μια μύγα “πιασμένη” σε κεχριμπάρι, το οποίο προφανώς παραπέμπει στο Jurassic Park. Να διευκρινίσουμε ότι ο τρόφιμος αυτός δεν σας δίνει καμία απολύτως συγκεκριμένη πληροφορία, οπότε θα πρέπει να υποθέσετε ότι επειδή έχει ψύχωση με τους δεινόσαυρους χρειάζεται το συγκεκριμένο αντικείμενο.\nΔυστυχώς, υπάρχουν αρκετοί γρίφοι, των οποίων η λύση δεν βασίζεται στη λογική, αλλά στην εφευρετικότητα και στη δοκιμή όλων των αντικειμένων που έχετε στην κατοχή σας στα διάφορα περιβαλλοντικά hotspots. Ιδιαίτερα προς το τέλος, όταν έχετε 20 περίπου αντικείμενα στο inventory σας δεν είναι και ότι καλύτερο να τα δοκιμάζετε ένα-ένα σε κάθε σημείο αλληλεπίδρασης. Από την άλλη βέβαια αυτός είναι και ο σκοπός ενός Adventure, να σας παιδέψει και να σας ωθήσει να καταναλώσετε αρκετή φαιά ουσία.\nΗ διάρκεια του Edna & Harvey: The Breakout εξαρτάται κυρίως από τις ικανότητές σας και την εμπειρία σας στο genre. Ένας αρχάριος παίκτης σίγουρα θα χρειαστεί να αφιερώσει τουλάχιστον 20 ώρες από τον χρόνο του, ωστόσο ένας βετεράνους τους είδους θα δει τα credits μετά από 10-15 ώρες gameplay. H χιουμοριστική διάθεση και κυρίως οι σπαρταριστές ατάκες του Harvey είναι τα στοιχεία που καταφέρνουν να διατηρήσουν το ενδιαφέρον σας αμείωτο μέχρι το τέλος. Εάν θέλετε να απολαύσετε τους εξαιρετικούς διαλόγους του εν λόγω Adventure σας προτείνουμε να εξετάσετε κάθε πιθανό αντικείμενο και να ακούσετε τί έχει να πει ο Harvey για αυτό.\nΤα νέα cel-shaded γραφικά της Anniversary Edition αναδεικνύουν ακόμη περισσότερο την κόμικ αισθητική του Edna & Harvey: The Breakout. Σημαντικές βελτιώσεις παρατηρούνται επίσης και στο κομμάτι των animations, τα οποία είναι πιο “ρευστά”. Οι νοσταλγοί της πρωτότυπης έκδοσης μπορούν να επιλέξουν να παίξουν με τα πρωτότυπα γραφικά. Γενικώς, μπορείτε ανά πάσα στιγμή να επιλέξετε μεταξύ της πρωτότυπης και της HD απεικόνισης. Στο παρελθόν, ο τίτλος είχε δεχθεί έντονη κριτική για το αγγλικό localization, πλέον όμως δεν παρατηρήσαμε αντίστοιχο πρόβλημα. Κοινώς το οπτικοακουστικό αποτέλεσμα είναι αψεγάδιαστο.\nΤο review βασίστηκε στην ψηφιακή έκδοση του παιχνιδιού για PS4, η οποία μας παραχωρήθηκε από την Daedalic Entertainment.\nΗ Daedalic Entertainment κατάφερε να ανανεώσει ένα από τα πιο κλασικά Adventures της και να το προσαρμόσει στα σύγχρονα δεδομένα. Οι αρχάριοι του είδους ενδέχεται να τα βρουν... μπαστούνια, ωστόσο οι βετεράνοι παίκτες και ειδικά όσοι έχουν γαλουχηθεί με τα έπη της Lucasfilm Games είναι δεδομένο ότι θα το λατρέψουν. Εν κατακλείδι, εάν αγαπάτε τα παραδοσιακά point and click Adventures, θα γοητευτείτε από την... μεγάλη απόδραση της Edna και του Harvey.\nEdna & Harvey: …


Παραγγελία 1220pecs 24 χρώματα νέα σφράγιση κερί για ρετρό σφραγίδα σφραγίδα κερί σφραγίδα χάπι κοκκώδης σφραγίδα κερί μπαστούνια του γάμου φάκελος κάρτα σφραγίδα - Misc < Apopsi.news\nΣυσκευάζονται με opp τσάντα, Ένα κερί διαμέτρου 8-9mm 2-3 κερί για μια σφραγίδα, μια σφραγίδα συνήθως. Μπορείτε να έχετε μια δοκιμή! DIY σφραγίδα κερί Συσκευασίας: θα πρέπει να αποστέλλονται με την συσκευασία τσαντών opp 1set=0.4 kg=1220 κομμάτια κερί σωματίδια Αν θέλετε περισσότερες κερί ή κουτάλι, παρακαλώ επικοινωνήστε μαζί μας για να αναθεωρήσει την τιμή .\nΕτικέτες: βουλοκέρι, κερί σφραγίδα, κερί stick, Φτηνές βουλοκέρι, Υψηλής Ποιότητας κερί σφραγίδα, Κίνα κερί ραβδί Προμηθευτές.\nΧρήση: Εξατομικευμένο Σύνθημα\nΕμπορικό Σήμα: XunMade\nΠρότυπος Αριθμός: σφραγίδα κερί 0.4 kg\nΤύπος Μονάδας: πολλά (1220 κομμάτια/μέρος)


Kettlebell 20 λεπτά απώλεια λίπους καρδιο workout workout\nNaperville κέντρο απώλειας βάρους naperville il - Μπορείτε να χάσετε βάρος χρησιμοποιώντας αλτήρες\nΟλοκληρωμένα Προγράμματα Απώλειας Βάρους. Πάντως, η μελέτη helena δείχνει ότι η διαλείπουσα νηστεία δεν είναι λιγότερο ευεργετική από τις συμβατικές δίαιτες απώλειας βάρους. Σε περίπτωση που ένα άτομο είναι πραγματικά να σκεφτόμαστε ρίχνει το βάρος από τα εν λόγω. Τεστ Διατροφικής δυσανεξίας ΚΑΙ Ωτοθεραπεία ( 8 συνεδρίες). Αυτή η τοποθεσία χρησιμοποιεί cookies για την ανάλυση πληροφοριών, εξατομικευμένο περιεχόμενο και διαφημίσεις. Naperville κέντρο απώλειας βάρους naperville il. Ορθοπαιδικός - Στρατ. Αλλά κάποιος πρέπει να είναι πολύ προσεκτικοί σίγουρα σε εφαρμογή τα περισσότερα από αυτά τα συμπληρώματα απώλειας βάρους.\nΙατρικές υπηρεσίες. Ιατρός Ράπτης Κωνσταντίνος.\nΝάιτ κλαμπ για χορό " Φωλιά" - Μουσικό.\nNaperville κέντρο Απώλειας ιστορίες\nΚέντρο naperville Καρύδι\nΑυτό το πρότυπο είναι ο ιδανικός τρόπος να δημιουργήσετε γράφημα για την απώλεια βάρους σας. Κέντρο " Υγεία & Ευεξία", Γιαννιτσά. Κέντρο Ευεξίας & Απώλειας βάρους μεσω Τροφικής Δυσανεξίας και Ιατρικού Βελονισμού - Αισθητικός Βελονισμός.\nΚαλωσορίσατε στο Obese Στο κέντρο μας παρέχουμε όλες τις υπηρεσίες που σχετίζονται με την παχυσαρκία, το αδυνάτισμα με ιατρική καθοδήγηση και την ρύθμιση του βάρους και του μεταβολισμού. Κοιλιοπλαστική, σμίλευση γλουτών, στοχευμένη τοπική λιποαναρρόφηση, εξάλειψη λευκών ή κόκκινων ραγάδων σε σώμα ή στήθος, αλλά και άλλες μη επεμβατικές θεραπείες απώλειας βάρους, εγγυώνται την αποκατάσταση του.\nBest naturals 100 καθαρά πράσινα σχόλια εκχύλισμα φασολιών καφέ\nΣυνταγές με υψηλή περιεκτικότητα σε πρωτεΐνες χαμηλών λιπαρών πρωτεϊνών


Αντιπαράθεση επιστημόνων: Είδος προς εξαφάνιση οι άνδρες; - PatrisNews - Εφημερίδα Πατρίς Ηλείας\nΑντιπαράθεση επιστημόνων: Είδος προς εξαφάνιση οι άνδρες;\n24 Ιανουαρίου 2018 - 23:00 24 Ιανουαρίου 2018 - 21:03 Δεν επιτρέπεται σχολιασμός στο Αντιπαράθεση επιστημόνων: Είδος προς εξαφάνιση οι άνδρες;\nΤα τελευταία χρόνια εξελίσσεται στην επιστημονική κοινότητα μια έντονη αντιπαράθεση σχετικά με το μέλλον των… ανδρών. Αρχικά εμφανίσθηκαν κάποιες μελέτες που έδειχναν ότι το χρωμόσωμα Υ (που καθορίζει το άρρεν φύλλο) σταδιακά συρρικνώνεται σε σημείο εξαφάνισης! Στην συνέχεια εμφανίστηκαν άλλες μελέτες που αντέκρουαν τα ευρήματα και τα επιχειρήματα των δυσοίωνων μελετών για το χρωμόσωμα Υ. Η συζήτηση αναζωπυρώνεται με μια νέα μελέτη που υπογράφουν ο Πίτερ Ελις και ο Ντάρεν Γκρίφιν, καθηγητές του Πανεπιστημίου του Κεντ στην Βρετανία. Οι δύο επιστήμονες υποστηρίζουν ότι το χρωμόσωμα Υ έχει μπει σε πορεία εξαφάνισης αλλά προς αποφυγή ανησυχίας αυτό δεν πρόκειται να συμβεί σύντομα, αλλά θα είναι μια αργή διαδικασία που θα διαρκέσει περίπου πέντε εκατομμύρια έτη.\nΑΝΔΡΕΣΓΕΝΟΣΓΟΝΙΔΙΟΕΙΔΟΣ ΠΡΟΣ ΕΞΑΦΑΝΙΣΗΕΠΙΣΤΗΜΗΕΡΕΥΝΑ


ΟΤΕ ISDN χωρίς τηλ.κέντρο, μετατροπή σε FREEPBX - Σελίδα 2 - ADSLgr.com Community Forum\nΘέμα: ΟΤΕ ISDN χωρίς τηλ.κέντρο, μετατροπή σε FREEPBX\n08-05-19, 10:46 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #16\nΣτο Mikrotik έχει κάπου μια επιλογή στο firewall για SIP Helper, που είναι κάτι παρόμοιο με το SIP ALG άλλων router.\nΔοκίμασε να παίξεις με αυτή την ρύθμιση, ενεργοποιώντας ή απενεργοποιώντας την.\nΦαντάζομαι ότι ήδη έχεις κάνει port forward τις αντίστοιχες θύρες που είναι ορισμένες στο FreePBX.\nΈχω στήσει και άλλα FreePBX με αντίστοιχο τρόπο, δλδ\nRouter OTE <---> Mikrotik <----> FreePBX\nδεν απενεργοποίησα ποτέ το SiP ALG του μικροτικ και δεν είχα θέμα. Φυσικά το έχω απενεργοποιημένο στο ρουτερ του ΟΤΕ.\nΣε αυτό το συγκεκριμένο το απενεργοποίησα για να δω πώς θα πάει. Το χειρότερο στο debugging είναι όταν το error γίνεται μια στο τόσο χωρίς να μπορείς να έχεις συγκεκριμένο pattern...\nΠόρτες ανοιχτές έχω στο ρουτερ του ΟΤΕ τις 10000-20000 (UDP) με forward στο μικροτικ και από το μικροτικ στο PBX με dst-nat\nΤα extensions είναι όλα στο ίδιο Lan με το PBX και όσα είναι εκτός, παίζουν μόνο με VPN, οπότε φαντάζομαι δε χρειάζεται να ανοίξω και την 5060 από έξω προς τα μέσα (αν και ανοιχτή που την είχα, πάλι έκανε λαλακίες).\nΑν έχετε καμιά άλλη ιδέα, ευπρόσδεκτη, θα ενημερώνω για την εξέλιξη και αν κάποιος θέλει να βάλω κάποιο log ας μου πει!\n08-05-19, 11:04 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #17\nΤο Speedport γιατί το έχεις ως router; Κανονικά εφόσον έχεις το Mikrotik και η τηλεφωνία παίζει στο FreePBX, πρέπει να το βάλεις σε Bridge mode (μόνο ως modem) άρα οτιδήποτε έχει να κάνει με routing (π.χ. port forwarding) είναι περιττές λειτουργίες.\nΕίναι χρόνια γνωστό ότι γενικά το SIP ALG προκαλεί προβλήματα, άλλοτε άμεσα εμφανή και άλλοτε περιοδικά.\nΕφόσον παίζεις απ' έξω με VPN, δεν χρειάζεται άνοιγμα της 5060.\n08-05-19, 14:16 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #18\nΈλα ντε;;; Κ γω αυτό αναρωτιέμαι, γιατί τόσο καιρό δεν κάνω απευθείας την ΡΡΡοE κλήση απευθείας από το μικροτικ...Θα πάω να το αλλάξω.\nΕυχαριστώ για τη βοήθεια, θα επανέλθω\n21-05-19, 14:01 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #19\nΠρώτη φορά μου συνέβει κάτι τέτοιο...\nΜετά από πάραπολλές ρυθμίσεις και τοπολογίες, έπαιξε μόνο όταν κούμπωσα τον asterisk και τα ip-φωνα, κατευθείαν πάνω στο oxygen, έκανα PPPoe Pasthrough στο μικροτικ και τα data όλα πάιζουν από εκεί. Όταν είχα και asterisk πίσω από mikrotik πάντα μες την ημέρα θα είχα περίπου 5-10% των κλήσεων είτε χωρίς ήχο αμφίδρομο, είτε μονόδρομο. Ο asterisk και τα ip-φωνα σε δικό τους vlan με Qos κλπ...\n21-05-19, 14:39 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #20\n28-05-19, 22:23 Απάντηση: ΟΤΕ ISDN χωρίς τηλ.κέντρο, μετατροπή σε FREEPBX #21\nΤο σεναριο PPPoE κλήση του mikrotik στο οτε router και ολα πισω απο το mikrotik δεν επαιξε;\nΕγω ετσι εχω το 3cx, χωρις προβληματα με αλλους voip providers, οτε δεν εχω γυρισει ακομα σε vobb και μ ενδιαφερει το θεμα αν δεν παιζει ετσι.\nγια firewall εχω sophos utm.\nfreepbx, isdn, οτε


Αντιγήρανση προσώπου: Οι πιο χρήσιμες συμβουλές για ένα υγιές δέρμα | Ομορφιά\nΑντιγήρανση προσώπου: Οι πιο χρήσιμες συμβουλές για ένα υγιές δέρμα\n24 Ιουλίου 2020 , Από: Ειρηλενα Θεοχάρη\nΤι είναι η γήρανση?\nΗ γήρανση αποτελεί μια ενδογενή διεργασία που συμβαίνει σε όλους, τους οργανισμούς και οδηγεί σε βλάβες. Οι θεωρίες της γήρανσης μπορούν να κατηγοριοποιηθούν σε τέσσερις κατηγορίες. Την κυτταρική, την φυσιολογική, την γενετική και την θεωρία που βασίζεται την εξάντληση των οργάνων. Πολλές προσπάθειες έχουν γίνει για να επιβραδυνθεί η διαδικασία της. Η μόλυνση της ατμόσφαιρας ευθύνεται και αυτή στην γήρανση της επιδερμίδας, εξαιτίας της υπερπαραγωγής ελευθέρων ριζών στην ατμόσφαιρα αλλά και στα δερματικά κύτταρα κατά τις μεταβολικές τους λειτουργίες. Οι ελεύθερες ρίζες καταστρέφουν τα κύτταρα οξειδώνοντας τη μεμβράνη τους, οπότε οι εσωτερικές μεμβράνες ασφυκτιούν και επιβραδύνεται η ανανέωση.\nΗ δράση των μυών: η επιδερμίδα κινείται συνεχώς λόγω της κίνησης των μυών που βρίσκονται κάτω από αυτό. Αυτές οι μικρο-συσπάσεις ενθαρρύνουν τον σχηματισμό γραμμών μεταξύ των οποίων η επιδερμίδα σφίγγει, τεντώνει και τελικά ζαρώνει.\nΜεταβολή των συστατικών της επιδερμίδας: η εγγενής και προκαλούμενη από το φως γήρανση οδηγεί στην πλάτυνση του συνδέσμου μεταξύ δερμίδας και επιδερμίδας.\nΜεταβολή του ανάγλυφου της επιδερμίδας: με την πάροδο της ηλικίας, οι γραμμές που τεντώνουν την επιδερμίδα διαστέλλονται και βαθαίνουν αργά. Το φαινόμενο αυτό επιταχύνεται μετά την ηλικία των 60 ετών.\nΚάνε ένα έξυπνο καθαρισμός, χρησιμοποίησε ένα απαλό καθαριστικό και κάνε μασάζ σε βρεγμένο δέρμα με κυκλικές κινήσεις. Δώσε βάση στην προσεκτική απομάκρυνση κάθε ίχνους μακιγιάζ, χωρίς όμως να τρίβεις επίμονα το δέρμα, ασκώντας του μεγάλη πίεση. Ο προσεκτικός καθαρισμός είναι σημαντικός, για να αποφύγετε ερεθισμούς και για να διεισδύσουν καλύτερα τα προϊόντα που θα ακολουθήσουν.\nΈνα απαλό, ενυδατικό toner λειτουργεί ως καταπραϋντικό μετά τον καθαρισμό του προσώπου σας. Ο σωστός τρόπος είναι να ρίξετε μερικές σταγόνες στις παλάμες σου και να το απλώσετε ταμποναριστά στο δέρμα σου.\nΠηγή εικόνας: pharmaworld.com\nΚάνε περισσότερη απολέπιση\nΕίναι ο πιο εύκολος κι άμεσος τρόπος για να λάμψη από υγεία η επιδερμίδα σου. Κάνε απολέπιση δύο φορές την εβδομάδα για να διώξεις τα νεκρά κύτταρα. Μπορείς ακόμα να κάνεις ένα χημικό peeling με την αισθητικό σου κάθε έξι εβδομάδες ή όσο συχνά προτείνει. Διαφορετικά μπορείς να χρησιμοποιείς μια λοσιόν με γλυκολικο οξυ, ή με AHA καθημερινά για σταδιακή απολέπιση. Η αντιγήρανση θα είναι ορατή σταδιακά.\nΔοκιμάσε τη ρετινόλη\nΟι ειδικοί φαίνεται να έχουν συμφωνήσει πως το νούμερο ένα συστατικό που καθυστερεί τη γήρανση είναι η ρετινόλη ή τα ρετινοειδή. Αυτό το ισχυρό παράγωγο της βιταμίνης Α λειτουργεί επιταχύνοντας τον κυτταρικό κύκλο και αυξάνοντας την παραγωγή κολλαγόνου, έτσι ώστε να έχετε απαλή και πιο πλούσια επιδερμίδα.\nΗ αντηλιακή προστασία δεν έχει εποχικότητα, αφού πέρα από αντηλιακή προστασία είναι το νούμερο ένα προϊόν για την αντιγήρανση. Είναι σημαντικό να μην ξεχνάς το αντηλιακό σου το χειμώνα ή τις συννεφιασμένες μέρες. Οι δερματολόγοι συνιστούν την χρήση αντηλιακού με τουλάχιστον SPF30, καθημερινά και ανεξαιρέτως.\nΤα μάτια και η περιοχή των ματιών μας, είναι το πρώτο σημείο που αποκαλύπτουν τη γήρανση. Μία ενυδατική κρέμα ματιών με σύνθεση ρετινόλης, υαλουρονικό οξύ ή καφείνη είναι ιδανική. Η ρετινόλη θα αυξήσει το κολλαγόνο, το υαλουρονικό οξύ θα ενυδατώσει και θα εμπλουτίσει το δέρμα σου και η καφεΐνη θα φωτίσει τα σκούρα σημεία κάτω από τα μάτια.


2 Ιανουαρίου 2020 - Θράκη Νετ TV\nDaily Archives: 2 Ιανουαρίου 2020\nΑνεμπόδιστη πρόσβαση και χρήση του λιμένα Αλεξ/πολης από τις ΗΠΑ\nΗ χρήση του λιμένα Αλεξανδρούπολης από τις ΗΠΑ ήταν κάτι που «κυκλοφορούσε» πολύ τα τελευταία χρόνια και ειδικά την τελευταία διετία. Όπως αναφέρεται στην Συμφωνία Αμοιβαίας Αμυντικής Συνεργασίας μεταξύ των δύο χωρών, χορηγείται στην Κυβέρνηση των ΗΠΑ καθεστώς προτεραιότητας, δηλαδή ανεμπόδιστη πρόσβαση και χρήση του λιμένα Αλεξανδρούπολης. Το ερώτημα που προκύπτει εντούτοις, είναι αν θα παραμείνει ενεργό το ενδιαφέρον των άλλων χωρών για εμπορικές συμφωνίες, μετά την προτεραιότητα που δίνεται στις ΗΠΑ, βάσει της Αμυντικής Συμφωνίας.\nΥπογράφεται η συμφωνία για τον αγωγό Eastmed\nΣτην Αθήνα μπαίνουν την Πέμπτη οι υπογραφές της Διακυβερνητικής Συμφωνίας Ελλάδας, Κύπρου και Ισραήλ, για τον αγωγό φυσικού αερίου EastMed. Την συμφωνία θα υπογράψουν οι υπουργοί Ενέργειας, παρουσία του Έλληνα πρωθυπουργού, Κυριάκου Μητσοτάκη, του προέδρου της Κυπριακής Δημοκρατίας, Νίκου Αναστασιάδη και του πρωθυπουργού του Ισραήλ, Μπενιαμίν Νετανιάχου. Η υπογραφή της Διακυβερνητικής Συμφωνίας εντείνει τον εκνευρισμό του Ρετζέπ Ταγίπ Ερντογάν, που βλέπει την Τουρκία εκτός των δικτύων μεταφοράς ενέργειας στη Μεσόγειο.\nΚοπή πίτας: Η Μητρόπολη Αλεξ/πολης κοντά στους τρόφιμους του Ιωακείμειου Γηροκομείου\nΗ πιο… ζεστή βασιλόπιτα κόπηκε ανήμερα Πρωτοχρονιάς στο Ιωακείμειο Γηροκομείο της Αλεξανδρούπολης. Την βασιλόπιτα ευλόγησε και έκοψε ο Μητροπολίτης Αλεξανδρούπολης Άνθιμος και την μοίρασε με τις δέουσες ευχές, στους επίσημους προσκεκλημένους και στους τρόφιμους του γηροκομείου.\nΤην βασιλόπιτα του 2020 έκοψε η Περιφερειακή Ενότητα Έβρου\nΜε την δέουσα διαδικασία και πρωτόκολλο, κόπηκε η πρώτη βασιλόπιτα της χρονιάς στον Έβρο. Παρουσία του Δημάρχου Αλεξανδρούπολης, δημοτικών συμβούλων, εκπροσώπους της στρατιωτικής και αστυνομικής ηγεσίας της περιοχής, αλλά και εκπροσώπων τοπικών φορέων, ο Αντιπεριφερειάρχης Έβρου Δημήτρης Πέτροβιτς έκοψε και μοίρασε την βασιλόπιτα της Περιφερειακής Ενότητας Έβρου, στο Νομαρχείο Έβρου. Την βασιλόπιτα ευλόγησε ο μητροπολίτης Αλεξανδρουπόλεως Άνθιμος.


Πρέμιερ Λιγκ, ώρα μηδέν... | Η Εφημερίδα των Συντακτών\nΑP PHOTO / RUI VIEIRA\nΕΝΤΥΠΗ ΕΚΔΟΣΗ 18.05.2020, 06:00\nΠρέμιερ Λιγκ, ώρα μηδέν...\nΣήμερα το μεσημέρι αναμένεται να γίνει η πιο κρίσιμη τηλεδιάσκεψη ανάμεσα στα 20 μέλη-ομάδες της Πρέμιερ Λιγκ, που εν πολλοίς θα κρίνει το άμεσο μέλλον του πρωταθλήματος. Ο χρόνος περνάει, τα ανοιχτά ζητήματα είναι πολλά, όπως και οι αντιρρήσεις από διάφορες πλευρές.\nΟι σύλλογοι έχουν συμφωνήσει στη συνέχιση του πρωταθλήματος, φαίνεται πως θα βρεθεί λύση με την αστυνομία και την κυβέρνηση και έτσι όλες οι ομάδες θα παίξουν στο δικό τους γήπεδο, όμως το μεγάλο «αγκάθι» είναι αυτό των ποδοσφαιριστών.\nΑρκετοί –και μάλιστα πρωτοκλασάτοι– είναι εκείνοι που δεν θέλουν να γυρίσουν γρήγορα στην ενεργό δράση. Ο αρχικός προγραμματισμός αναφέρει πως οι προπονήσεις σε γκρουπ 3-4 ατόμων θα ξεκινήσουν από αύριο Τρίτη, την επόμενη εβδομάδα τα γκρουπ θα γίνουν μεγαλύτερα (6-8 ατόμων) και από τις αρχές Ιουνίου θα πάμε σε ομαδικές, κανονικές προπονήσεις.\nΕτσι, αμέσως βλέπουμε και τη δεύτερη σημαντική αντίρρηση των παικτών. Η πρώτη, που έχει εκφραστεί από την προηγούμενη εβδομάδα, αφορά την ίδια την κατάσταση στην Αγγλία με εκατοντάδες νεκρούς καθημερινά. Φαίνεται πως οι παίκτες είναι διατεθειμένοι να δείξουν διαλλακτικότητα και τελικά συζητάνε την επανέναρξη της σεζόν, απλά πιο αργά από τις 12 Ιουνίου που θέλουν οι διοργανωτές και οι ομάδες.\nΠέρα από το προφανές ότι θα υπάρχει μια καλύτερη εκτίμηση της κατάστασης της πανδημίας, είναι και οι προπονήσεις. «Δεν γίνεται να πάμε να παίξουμε με 10-15 μέρες φουλ προπονήσεων», είπε χθες ο Ραχίμ Στέρλινγκ της Μάντσεστερ Σίτι, προσθέτοντας: «Δεν είναι φιλικοί αγώνες, αλλά επίσημοι, τους οποίους πρέπει να νικήσουμε. Για να έρθουμε σε καλή φόρμα, πρέπει να προπονηθούμε έναν μήνα, ίσως και παραπάνω». Αρκετοί είναι οι παίκτες της Πρέμιερσιπ που το ασπάζονται αυτό και έτσι υπάρχουν σκέψεις που μεταθέτουν τη συνέχεια του πρωταθλήματος για τα τέλη του Ιούνη.\nΟμως, εδώ προκύπτει άλλο πρόβλημα. Μέσα σε έναν μήνα μοιάζει αδύνατο να ολοκληρωθεί η σεζόν, ακόμη κι αν δεν γίνει το Κύπελλο. Οι Αγγλοι ζήτησαν (ανεπίσημα προς το παρόν) από την UEFA να πάρουν νέα παράταση από το χρονικό όριο της 31ης Ιουλίου, όμως αυτό δεν είναι σίγουρο πως θα συμβεί. Μάλλον το αντίθετο, όπως προκύπτει και από τις δηλώσεις Τσέφεριν και όλο το ρεπορτάζ που υπάρχει στη διπλανή στήλη.\nΤέλος, όσον αφορά τις τοποθετήσεις ποδοσφαιριστών είναι πια πολλές και δεν περιορίζονται στους 2-3 (Ρόουζ, Στέρλινγκ κ.λπ.) που βγήκαν πρώτοι μπροστά και αρνήθηκαν την άμεση επανέναρξη.\nΟ Ουίλιαν της Τσέλσι είπε ότι «εγώ και πολλοί άλλοι παίκτες δεν νιώθουμε άνετα με το να παίξουμε τόσο γρήγορα ποδόσφαιρο», ενώ ο Γουέιν Ρούνεϊ της Ντέρμπι αποκάλυψε πως «δεχόμαστε πολλές πιέσεις για να ξαναμπούμε στα γήπεδα και αυτό δεν είναι σωστό», ενώ ο προπονητής της Νιουκάστλ ζήτησε «προετοιμασία ώς τα τέλη Ιουνίου, διότι αλλιώς οι παίκτες θα πέφτουν κάτω σαν τα τραπουλόχαρτα».\nΠΟΔΟΣΦΑΙΡΟ 31.12.2020, 06:00\nΤο χθεσινοβραδινό ματς της Τότεναμ με τη Φούλαμ είναι το τρίτο φετινό στην Πρέμιερ Λιγκ που αναβάλλεται λόγω κορονοϊού. Είχε προηγηθεί στις 4 Δεκεμβρίου το Νιουκάστλ-Αστον Βίλα και τη Δευτέρα το...\nΕκβιάζουν τα μικρά ψάρια στην Πρέμιερ\nΣτην Αγγλία περιμένουν τη Δευτέρα 18 Μαΐου για να ξεκινήσουν προπονήσεις, θεωρώντας πως στο πρώτο μισό του Ιουνίου θα ξαναρχίσει η Πρέμιερ Λιγκ.\nΓεννάνε και τα κοκόρια του\nΗ Κυριακή βρήκε την ομάδα με βεβαρημένο πρόγραμμα, με πολλούς τραυματισμούς και με την κληρωτίδα του Κυπέλλου Αγγλίας να μην της... φέρεται καλά, αφού αντίπαλος ήταν η συμπολίτισσα Εβερτον.\nΠΟΔΟΣΦΑΙΡΟ 16.04.2018, 06:00\nΠρωταθλήτρια η Σίτι!\nΑπό τα σπίτια τους και μπροστά στους υπολογιστές και τα κινητά τους πανηγύρισαν το φετινό πρωτάθλημα οι παίκτες της Μάντσεστερ Σίτι. Το Σάββατο, οι «πολίτες» νίκησαν την Τότεναμ μέσα στο Λονδίνο με 3-1, αλλά...\nΠΟΔΟΣΦΑΙΡΟ 18.01.2021, 06:00\nΔεύτερη με προοπτική κορυφής\nΠλησιάζει την πρώτη θέση της βαθμολογίας η Μάντσεστερ Σίτι μετά τη νίκη της επί της Κρίσταλ Πάλας με 4-0.


Πρώτη καταχώρηση: Πέμπτη, 18 Ιουλίου 2019, 14:00\nΓια περισσότερα από 90 χρόνια ο δικύλινδρος boxer κινητήρας αποτελεί σήμα κατατεθέν της BMW Motorrad, τόσο από τεχνολογικής όσο και από αισθητικής σκοπιάς. Αλλά καθώς το BMW Group έχει ταχθεί υπέρ της ηλεκτροκίνησης για το μέλλον, προκύπτει το ερώτημα τι μορφή θα έχει μία ηλεκτρική μοτοσυκλέτα BMW; Και πώς θα αναγνωρίζεται ως μέλος της οικογένειας;\nΑπάντηση σε αυτά τα ερωτήματα επιχειρεί να δώσει το πρωτότυπο BMW Motorrad Vision DC Roadster, μία άκρως εντυπωσιακή γυμνή μοτοσυκλέτα με ηλεκτροκίνηση, την οποία σας είχαμε δείξει πρόσφατα εδώ. Επανερχόμαστε όμως, καθώς η BMW ανακοίνωσε επίσημα το όλο project, δίνοντάς μας παράλληλα και πολλές πληροφορίες μέσα από ένα αναλυτικό δελτίο τύπου. Σας το παραθέτουμε αυτούσιο:\n«Ο boxer κινητήρας είναι η καρδιά της BMW Motorrad, το απόλυτο διαμάντι. Όμως η BMW Motorrad συμβολίζει και φουτουριστικές φιλοσοφίες οχημάτων μηδενικών ρύπων. Με αυτό το δεδομένο προκύπτει το ερώτημα: τι θα συνέβαινε εάν επρόκειτο να αντικαταστήσουμε τον boxer με έναν ηλεκτροκινητήρα και τη σχετική μπαταρία;\nΤο Vision Bike δείχνει πώς μπορούμε να διατηρήσουμε την ταυτότητα και την εμβληματική σχεδίαση της BMW Motorrad και ταυτόχρονα να προσφέρουμε ένα συναρπαστικό, νέο είδος οδηγικής απόλαυσης», εξηγεί ο Edgar Heinrich, επικεφαλής σχεδιαστικού κέντρου της BMW Motorrad. «Άλλωστε: όποιος το έχει δοκιμάσει στην πράξη γνωρίζει πολύ καλά ότι η οδήγηση της μοτοσυκλέτας είναι εξίσου συναρπαστική και όταν είναι ηλεκτροκίνητη! Η άμεσα διαθέσιμη ροπή του κινητήρα ήδη από τη φάση εκκίνησης ενθουσιάζει τον αναβάτη. Αυτή η σχεδόν “κτηνώδης” δύναμη δημιουργεί μία εντελώς νέα αίσθηση δυναμικών επιδόσεων. Και το BMW Motorrad Vision DC Roadster κάνει πιο ελκυστική αυτή την εμπειρία».\nΝέα φιλοσοφία κίνησης, γνώριμη εμφάνιση\nΣε μία μοτοσυκλέτα ο κινητήρας είναι πρωταρχικό στοιχείο, η θεμελιώδης βάση πάνω στην οποία στηρίζεται όλη η αρχιτεκτονική της. Αλλά τα συστατικά στοιχεία της ηλεκτροκίνησης έχουν εντελώς διαφορετικές απαιτήσεις χώρου. Ενώ σε μία συμβατική μοτοσυκλέτα το μέγεθος του κινητήρα ορίζεται κυρίως από τον κυβισμό του, στην περίπτωση ενός ηλεκτροκίνητου μοντέλου τον περισσότερο χώρο καταλαμβάνει η μπαταρία. Ο ίδιος ο ηλεκτροκινητήρας έχει σχετικά συμπαγείς διαστάσεις. Ξεκινώντας από αυτή τη νέα βάση, το Vision DC Roadster μπορεί να υποστηρίξει αυτή την αλλαγή, διατηρώντας την εμβληματική εμφάνιση ενός boxer αλλά με την προσθήκη μιας νέας λειτουργίας.\nΓι’ αυτό, το Vision Bike είναι άμεσα αναγνωρίσιμο ως μοτοσυκλέτα BMW, που αποκαλύπτει την ηλεκτρική φύση της με μία πιο παρατηρητική ματιά. Τη θέση του κινητήρα παίρνει μία κάθετα τοποθετημένη μπαταρία. Στο πλάι, τα στοιχεία ψύξης που προεξέχουν θυμίζουν κινούμενα φτερά και φέρουν ενσωματωμένα βεντιλατέρ. Όπως στον boxer κινητήρα της BMW R32, την εξέλιξη της οποίας επιμελήθηκε ο Max Friz το 1923, τα στοιχεία ψύξης είναι τοποθετημένα στο ρεύμα του αέρα. Ο κυλινδρικός ηλεκτροκινητήρας είναι τοποθετημένος κάτω από τη μπαταρία και απευθείας συνδεδεμένος με τον άξονα μετάδοσης. Το Vision DC αποτυπώνει μία έξυπνη αρχιτεκτονική συστήματος κίνησης, που οπτικά παραπέμπει στην ιστορία της BMW Motorrad και ταυτόχρονα κάνει ένα βήμα στο μέλλον.\nΟι δυναμικές επιδόσεις αντανακλώνται στις διαστάσεις\nΣε προφίλ όψη, το Vision DC δείχνει πολύ δυναμικό με σαφή έμφαση στον εμπρός τροχό. Το χαμηλό εμπρός τμήμα και το κοντό πίσω αποπνέουν μία αίσθηση ευελιξίας. Αντί του ρεζερβουάρ καυσίμου, μία επίπεδη, σφυρήλατη σωληνωτή δομή διατρέχει όλο το σώμα της μοτοσυκλέτας. Με σχεδιαστική ακρίβεια ενσωματώνει τη σέλα σε μία σύγχρονη εκδοχή, δημιουργώντας τη χαρακτηριστική γραμμή ενός roadster. Η δομή του πλαισίου είναι καθοριστικός παράγοντας για ένα δυναμικό προφίλ. Η μεγάλη μπαταρία με τα προεξέχοντα συστήματα ψύξης είναι τοποθετημένη στο κέντρο του αλουμινένιου πλαισίου. Το τρισδιάστατο φινίρισμα του καλύμματος της μπαταρίας είναι μία σύγχρονη ελκυστική πινελιά με τις ακριβείς καμπύλες του. Τα στοιχεία ψύξης ακολουθούν αρμονικά την προς τα εμπρός κλίση της μπαταρίας, χαρίζοντας στο προφίλ μία αίσθηση δυναμικής επιτάχυνσης. Όταν αρχίσει να λειτουργεί ο ηλεκτροκινητήρας, αυτά τα “φτερά” μετακινούνται ελαφρώς προς τα έξω, υποδηλώνοντας ότι η μοτοσυκλέτα είναι έτοιμη να ξεκινήσει.\nΥψηλές επιδόσεις με ανάλαφρη αίσθηση\nΗ συνολική εμφάνιση του Vision DC αποπνέει μία ανάλαφρη αίσθηση με έμφαση στη δυναμική συμπεριφορά. Στοιχεία όπως η σέλα και το σύστημα ψύξης μοιάζουν να αιωρούνται γύρω από τη μπαταρία. Πάνω στο πλαίσιο, διαμήκεις αυλακώσεις δημιουργούν μία εντυπωσιακή εμφάνιση, μειώνοντας την αίσθηση όγκου και υπογραμμίζοντας τη δυναμική σχεδίαση της μοτοσυκλέτας. Αυτή η εντύπωση ενισχύεται με ανοίγματα στο αλουμινένιο πλαίσιο και τη σωληνωτή δομή από πάνω. Υλικά υψηλής τεχνολογίας -όπως ανθρακονήματα και αλουμίνιο- μειώνουν το συνολικό βάρος και χαρίζουν στο Vision DC λιτή αισθητική. Από την άλλη, κόκκινες αντιθέσεις και η χρήση βουρτσισμένου αλουμινίου σε ορισμένα σημεία -όπως η μπαταρία, το πλαίσιο και τα συστήματα ψύξης- τονίζουν την πρωτοποριακή γεωμετρία της μοτοσυκλέτας.\nΥψηλή ποιότητα και προσοχή στη λεπτομέρεια\nΈνα στοιχείο κλειδί στην ελκυστική συνολική εμφάνιση του Vision DC Roadster είναι η σχολαστική προσέγγιση και της παραμικρής λεπτομέρειας. Στην κυρίαρχη σκούρα χρωματική φιλοσοφία της, μηχανικά στοιχεία όπως ο εκτεθειμένος άξονας μετάδοσης και το Duolever πιρούνι προσθέτουν εντυπωσιακές πινελιές. Σε αυτή την περίπτωση, δύο κλασικά χαρακτηριστικά BMW αναθεωρούνται και αποκτούν πιο σοφιστικέ στυλ. Κατά τον ίδιο τρόπο, το τριγωνικό πλαίσιο απηχεί ένα τυπικό χαρακτηριστικό προηγούμενων μοντέλων BMW, επαναπροσδιορίζοντας ακόμα και τις λευκές γραμμές του, οι οποίες τώρα φωσφορίζουν στο σκοτάδι. Η μινιμαλιστική σχεδίαση των εμπρός και πίσω φώτων έχει τις ρίζες της στα συστήματα φωτισμού της BMW Motorrad, με τη λεπτή αισθητική να αποτελεί δείγμα ενός σύγχρονου στυλ. Ο προβολέας περιλαμβάνει φως ημέρας LED σε ένα δυναμικό, επίπεδο σχήμα U, ενώ δύο compact φακοί με λυχνίες LED σε κάθε πλευρά παράγουν τη δέσμη της μεσαίας και ρης μεγάλης σκάλας.\nΗ τεχνική αυτή δημιουργεί ένα ξεχωριστό σχέδιο φωτισμού, που κάνει το πρωτότυπο μοντέλο άμεσα αναγνωρίσιμο ως μέλος της οικογένειας BMW, τόσο κατά τη διάρκεια της ημέρας, όσο και της νύχτας. Το πίσω φως αποτελείται από δύο στοιχεία LED σχήματος “C”, που ενσωματώνονται στην πίσω αλουμινένια σχάρα με μινιμαλιστικό και τεχνικά προηγμένο στυλ. Στα πλευρά των ελαστικών, που κατασκευάζονται αποκλειστικά από τη Metzeler για το Vision Bike, ενσωματώνονται πέντε φωσφορίζοντα στοιχεία, καθένα από τα οποία έχει το μέγεθος ενός γραμματοσήμου. Αυτά συνδυάζουν καινοτόμα αισθητική με λειτουργικότητα: με τη μοτοσυκλέτα ακίνητη ή εν κινήσει, τα φωτιστικά στοιχεία δημιουργούν ένα εντυπωσιακό οπτικό εφέ. Στο σκοτάδι, αυξάνουν την ορατότητα από το πλάι και κατ’ επέκταση το επίπεδο ασφάλειας. Επίσης, αποπνέουν μία αίσθηση δυναμισμού όταν η μοτοσυκλέτα είναι σε κίνηση.\nΣύμβολο μιας νέας γενιάς\nΤελευταία ενημέρωση: Πέμπτη, 18 Ιουλίου 2019, 14:00


Cogito ergo sum: Σύμφωνο Μολότοφ-Ρίμπεντροπ - 12. Η διάλυση της Τσεχοσλοβακίας\nΣύμφωνο Μολότοφ-Ρίμπεντροπ - 12. Η διάλυση της Τσεχοσλοβακίας\nΑφήσαμε χτες Τσάμπερλαιν και Νταλαντιέ να ξύνουν τις κούτρες τους προκειμένου να βρουν λύση στο τσεχοσλοβακικό πρόβλημα δίχως να γίνει πόλεμος. Κι η λύση φάνηκε καθαρά, μόλις οι δυο ηγέτες έκαναν έναν απλούστατο συλλογισμό: Όταν εμείς, το 1919, ανάβαμε πράσινο φως για την δημιουργία τής Τσεχοσλοβακίας, το κάναμε με την σκέψη πως κάποτε ο τσεχοσλοβακικός στρατός θα μπορούσε να αποδειχθεί πολύτιμος σύμμαχος. Σήμερα, ο Μπένες πάει να γυρίσει τα πράγματα ανάποδα και μας παρασύρει σε πόλεμο προκειμένου να διατηρήσει την χώρα του άθικτη. Όμως, αφού εμείς ήμασταν που φτιάξαμε αυτη την χώρα, εμείς είμαστε και οι μόνοι που μπορούμε να αποφασίσουμε για τα σημερινά ή τα αυριανά της σύνορα.\nΈτσι, λοιπόν, ο Τσάμπερλαιν συνέστησε επιτροπή, η οποία μελέτησε το σουδητικό πρόβλημα και σύστησε στην Πράγα να ικανοποιήσει τα αιτήματα της γερμανικής μειονότητας. Ο ίδιος ο βρεττανός πρωθυπουργός ταξίδεψε δυο φορές στο Βερολίνο (15 και 22 Σεπτεμβρίου) με σκοπό να μεταπείσει τον Χίτλερ. Εις μάτην. Ο Χίτλερ είχε καπριτσώσει... ο Μπένες ούτε ν' ακούσει για υποχώρηση... κι από δίπλα ούγγροι και πολωνοί να αβαντάρουν την Γερμανία, προσδοκώντας ν' αρπάξουν κι αυτοί το μερίδιό τους από την διαφαινόμενη διάλυση της Τσεχοσλοβακίας. Κι ενώ η 1η Οκτωβρίου (η προαναγγελμένη ημέρα τής γερμανικής εισβολής) πλησίαζε και ο πόλεμος έδειχνε αναπόφευκτος, η λύση δόθηκε από τον...Μουσσολίνι!\nΩς από μηχανής θεός, ο ιταλός δικτάτορας πήρε την πρωτοβουλία να συγκαλέσει συνάντηση κορυφής στο Μόναχο, στις 29 Σεπτεμβρίου 1938, δηλαδή μόλις 48 ώρες πριν την έναρξη του πολέμου. Αλήθεια, τί δουλειά είχε ο Μουσσολίνι να παραστήσει τον μεσάζοντα, έναν ρόλο που έτσι κι αλλοιώς ούτε του πήγαινε ούτε τον ξανάπαιξε ποτέ στην ζωή του; Από πού κι ως πού ο φασίστας δικτάτορας της Ιταλίας αναγορεύθηκε -με τις ευλογίες των "δημοκρατών" της δύσης- σε διαιτητή τής...ειρήνης; Πώς "ξεχάστηκε" το γεγονός ότι από τον Δεκέμβριο τού 1937 η Ιταλία έχει αποχωρήσει από την Κοινωνία των Εθνών; Πώς και δεν υπολογίστηκε ότι δεν έχουν περάσει ούτε 3 χρόνια από τον Οκτώβριο του 1935, όταν οι ιταλοί κυρίευαν την Αβησσυνία; Και με ποια ιδιότητα θα συμμετείχε η Ιταλία σε διαπραγματεύσεις για την τύχη τής Τσεχοσλοβακίας; Σύμφωνα με τις σημερινές, ψύχραιμες εκτιμήσεις των ιστορικών αναλυτών, ο Μουσσολίνι επιστρατεύτηκε από τους ενδιαφερόμενους (Χίτλερ, Τσάμπερλαιν και Νταλαντιέ), ώστε κανείς απ' αυτούς να μη χρεωθεί την "ρετσινιά" τού υποχωρητικού ή του συρόμενου σε διαπραγματεύσεις.\nΛεπτομέρεια με σημασία: Οι προτάσεις που υποτίθεται πως παρουσίασε ο Μουσσολίνι, είχαν συνταχθεί από το επιτελείο τού Χίτλερ. Πώς πάει η σειρά, δηλαδή; 15/9 πάει ο Τσάμπερλαιν στο Βερολίνο, 22/9 ξαναπάει ο Τσάμπερλαιν στο Βερολίνο, 29/9 έχει ο Μουσσολίνι προτάσεις ετοιμασμένες από τους γερμανούς... Μάλιστα.\nΣ' εκείνη την συνάντηση δεν κλήθηκε να πάρει μέρος ο Μπένες! Αγγλία, Γαλλία, Γερμανία και Ιταλία θα αποφάσιζαν για την τύχη τής Τσεχοσλοβακίας αλλά δεν κρίθηκε αναγκαίο να προσκληθεί στις συζητήσεις ο πρωθυπουργός τής υπό διάλυση χώρας! Τελικά, η Συμφωνία του Μονάχου αποφάσισε: η Τσεχοσλοβακία έπρεπε να παραδώσει την Σουδητία στο Γ' Ράιχ και ταυτόχρονα έπρεπε να βρεί λύση στις διαφορές της με Πολωνία και Ουγγαρία. Τότε μόνο κλήθηκε ο Μπένες να προσυπογράψει το τελικό πόρισμα. Μη αντέχοντας τέτοια προσβολή, ο Μπένες παραιτήθηκε και στην θέση του πήγε ένα ανδρείκελο, του οποίου το όνομα έχει γίνει καλαμπούρι μέχρι σήμερα. Τον έλεγαν Χάχα...\nΣύμφωνα με τους όρους τής Συμφωνίας του Μονάχου, ο τσεχοσλοβακικός στρατός θα έπρεπε να αποσυρθεί μέσα σε δέκα μέρες από τα υπό παραχώρηση εδάφη. Καθώς, λοιπόν, τα κυβερνητικά στρατεύματα εγκατέλειπαν την μια περιοχή μετά την άλλη, οι γερμανοί στρατιώτες που έπαιρναν την θέση τους γίνονταν δεκτοί με λουλούδια και ζητωκραυγές. Όπως ακριβώς έγιναν δεκτοί οι πολωνοί στρατιώτες στο Τέσσεν και οι ούγγροι στην νότια Σλοβακία.\nΌλοι -πλην τσέχων- ήσαν ευτυχείς. Ο Χίτλερ κέρδισε άλλον έναν "λουλουδοπόλεμο", δίχως ν' ανοίξει ρουθούνι, ούγγροι και πολωνοί βολεύτηκαν (αν κι οι δυο θα ήθελαν κάτι παραπάνω απ' όσα πήραν) κι οι αγγλογάλλοι απέφυγαν έναν πόλεμο. Εκείνοι που δεν ικανοποιήθηκαν ήσαν οι σλοβάκοι εθνικιστές, οι οποίοι συνέχισαν να πιέζουν για να αποκτήσουν κι αυτοί την ανεξαρτησία τους, με επί κεφαλής τον επίσκοπο Τίσο. Για να καταπνίξει την αντίσταση, ο τσεχικός στρατός κατέλαβε την Μπρατισλάβα στις 10 Μαρτίου 1939. Ο Τίσο διέφυγε στην Γερμανία, όπου -με την παρότρυνση των ναζί- κήρυξε την ανεξαρτησία τής Σλοβακίας.\nΤότε ο Χίτλερ έκανε την κίνηση ματ: κάλεσε στο Βερολίνο τον Χάχα για να υπογράψει διακήρυξη με την οποία ζητούσε γερμανική προστασία στην Βοημία και την Μοραβία! Η υπογραφή τού Χάχα μπήκε το πρωί της 14ης Μαρτίου και το απόγευμα της ίδιας μέρας τα γερμανικά στρατεύματα μπήκαν στην Μοραβία. Ξημερώματα της 15ης Μαρτίου, οι γερμανικές δυνάμεις έμπαιναν στην χώρα από παντού. Πριν ξυπνήσουν οι τσέχοι, τα πάντσερ είχαν καταλάβει την Πράγα. Και πάλι δίχως να πέσει έστω ένας πυροβολισμός.\nΟ Χίτλερ είχε κάθε λόγο να είναι ευτυχής. Με αποκλειστικό όπλο την διπλωματία, κατάφερε: (α) με την προσάρτηση της Αυστρίας και της Σουδητίας, να προσθέσει 10 εκατομμύρια υπηκόους και να ενισχύσει την στρατολογική δεξαμενή του, (β) να εξαφανίσει τον τσεχικό στρατό, έναν από τους πλέον υπολογίσιμους πολεμικούς αντιπάλους του και, ταυτόχρονα, να αποκτήσει τον οπλισμό του μέσω του οποίου εξόπλισε τις δικές του δυνάμεις, (γ) να αναλάβει τον έλεγχο του προτεκτοράτου Βοημίας-Μοραβίας, ιδιοποιούμενος την ισχυρή εξοπλιστική βιομηχανία που υπήρχε εκεί, (δ) να "ταπώσει" μια για πάντα τους εσωκομματικούς του αντιπάλους, αναδεικνυόμενος σε αδιαμφισβήτητο Φύρερ και (ε) να αναγκάσει την δύση να υποκλιθεί στην ευφυΐα του.\nΑπό την πλευρά τους, άγγλοι και γάλλοι αποδέχτηκαν μοιρολατρικά την δημιουργία του γερμανικού προτεκτοράτου Βοημίας-Μοραβίας, παρ' ότι η γερμανική εισβολή στην Τσεχία αποτελούσε κατάφωρη παραβίαση της Συμφωνίας του Μονάχου. Τσάμπερλαιν και Νταλαντιέ αναλώθηκαν σε υποκριτικούς πανηγυρισμούς για την διατήρηση της ειρήνης. Προφανώς, οι "φωτισμένοι ηγέτες" δεν έβλεπαν την τύφλα τους...\nΗ διάλυση της Τσεχοσλοβακίας\n1: Εδάφη προσαρτηθέντα στο Γ' Ράιχ (Σουδητία)\n2 - 2α: Εδάφη προσαρτηθέντα στην Πολωνία (2. Τέσσεν - 2α. Λοιπά)\n3: Εδάφη προσαρτηθέντα στην Ουγγαρία το 1938 (Νότια Σλοβακία)\n4: Εδάφη προσαρτηθέντα στην Ουγγαρία το 1939 (Ρουθηνία)\n5: Γερμανικό προτεκτοράτο Βοημίας-Μοραβίας\n6: Ανεξάρτητο κράτος της Σλοβακίας\nειναι τραγικο πως στη μοιρασια της Τσεχοσλοβακια πηρε μερος και η Πολωνια. Ολοι αυτοι που σκουζουν για την καταληψη της δυτ. Ουκρανια και Λευκορωσιας απο τον Κοκκινο στρατο στις 17/9/1939 (κι ενω η Πολωνικη κυβερνηση ειχε εγκαταλειψει πλεον τη χωρα)εκαναν την παπια για την καταληψη των τσεχοσλοβακικων περιοχων απο την Πολωνια\n24 Μαΐου 2013 - 10:26 π.μ.\nΠολωνοί πήραν μόνο αυτά τα πρωιν δικά τουσ και πολωνικής γλώσσας εδάφη, τα οποία οι Τσέχοι κατέλαβαν το 1920 (οι Πολωνοί πολέμησαν τοτε με τους μπολσεβίκους)\n28 Δεκεμβρίου 2013 - 10:31 μ.μ.


Πέμπτη, 04 Νοεμβρίου 2021 12:12\nINTIME SPORTS/ΜΑΡΟΠΟΥΛΟΣ ΑΛΕΞΑΝΔΡΟΣ\nΕυρωπαϊκή βραδιά για Ολυμπιακό και ΠΑΟΚ η αποψινή, με τις δύο ελληνικές ομάδες, που βρίσκονται σε θέση ισχύος στους ομίλους τους, να φιλοξενούν τις Άιντραχτ Φρανκφούρτης (Europa League) και Κοπεγχάγη (Conference League).\nO Ολυμπιακός υποδέχεται στις 19:45 στο «Γ. Καραϊσκάκης» την Αϊντραχτ Φρανκφούρτης, έχοντας ως στόχο την ανάκτηση της κορυφής στον 4ο όμιλο του Europa League, θέση που έχασε πριν από 15 ημέρες στη Γερμανία, γνωρίζοντας την ήττα με 3-1 από τους «Αετούς» σε ένα γκρουπ, που, σύμφωνα με την UEFA, δείχνει να είναι το δυσκολότερο όλων.\n«Μετά την ανάλυση του προηγούμενου αγώνα, ο τομέας διόρθωσης είναι η πίεση. Δεν το είχαμε καταφέρει, όπως θα έπρεπε. Επίσης δεν είχαμε καλή κατοχή μπάλας, για να κάνουμε φάσεις και να έχουμε αποτελεσματικότητα», δήλωσε ο Πέδρο Μαρτίνς.\n«Αύριο χρειάζεται μεγαλύτερη πίεση απέναντι σε μια χαρακτηριστική γερμανική ομάδα, να εξασφαλίσουμε κατοχή και να δημιουργούμε φάσεις που να αξιοποιήσουμε», συμπλήρωσε ο Πορτογάλος τεχνικός του Ολυμπιακού.\nO αήττητος (2 νίκες και μία ισοπαλία) ΠΑΟΚ υποδέχεται (22:00) στην Τούμπα την Κοπεγχάγη, με στόχο όχι μόνο την παραμονή στην κορυφή του 6ου ομίλου του Conference League, αλλά και τη δημιουργία ισχυρών προϋποθέσεων για πρόκριση στη νοκ-άουτ φάση της διοργάνωσης.\n«Ο ΠΑΟΚ θέλει να προχωρήσει στην διοργάνωση, εγώ προσωπικά θέλω σαν τρελός. Δεν θεωρώ ότι υπάρχουν ομοιότητες με εκείνο το ματς κόντρα στη Ριέκα», υπογράμμισε ο Ρασβάν Λουτσέσκου.\n«Εκείνο ήταν κρίσιμο γιατί κρινόταν η συνέχεια στην Ευρώπη. Το αυριανό έχει μεγάλη σημασία, ξέρουμε τι θα γίνει αν το κερδίσουμε, αλλά ακόμη και αν δεν κερδηθεί μπορούμε να προχωρήσουμε στην επόμενη φάση», πρόσθεσε.


Αρχική Η Πόλη μας Πρόγραμμα ΑΘΛΑ Αρχείο αθλητικών ειδήσεων Ποδηλατικός Αγώνας Cyclo-cross\nΤην Κυριακή, 9 Δεκεμβρίου διοργανώνεται ο ενταγµένος στο αγωνιστικό πρόγραµµα της Ε.Ο. Ποδηλασίας, διασυλλογικός αγώνας Cyclo-cross (CX) και ΜΤΒ (Short Track).\nΟ αγώνας θα διεξαχθεί σύµφωνα µε τους γενικούς κανονισµούς της Ε.Ο. Ποδηλασίας & τους ειδικούς κανονισµούς της UCI για το Cyclo-Cross & το ΜΤΒ και διοργανώνεται από τον Αθλητικό Όµιλο “ΑΕΤΟΣ” και το κατάστηµα 48×17 Cycles. Αφορά τις κατηγορίες Ανδρών, Μάστερς και Όπεν σε ηλικιακές κατηγορίες. Οι ηλικιακές κατηγορίες ΟΠΕΝ, ορίζονται ως εξής: 13-16, 17-29, 30-39, 40-49, 50+ σε Άνδρες και 13-16, 17+ για γυναίκες, αντίστοιχα.\nΤεχνικά χαρακτηριστικά Αγώνα: Διαδρομή: Μικρό σιρκουί 2χλµ. Έδαφος: Δασικοί Δρόµοι, µονοπάτια και σηµεία διαδροµής µε τεχνητές δυσκολίες. Θα υπάρχει μία ζώνη τροφοδοσίας τεχνικής βοήθειας εποπτευόμενη από επίσημο κριτή.\nΥπεύθυνος Οργάνωσης Αγης Κολύβας τηλ. 6979544978\nΑποτελέσµατα : Τα επίσηµα αποτελέσµατα, θα ανακοινωθούν στον χώρο της Γραµµατείας Αγώνων µε το πέρας των αγώνων, θα αποσταλούν µε e-mail στις συµµετέχουσες οµάδες, ενώ θα αναρτηθούν την εποµένη του αγώνα στην ιστοσελίδα, εδώ.\nΠότε : ώρα εκκίνησης 11.00\nΠου : τοποθεσία Πάρκο Πουλάκη Φιλοθέη (πίσω από το άλσος Πικιώνη)